10 Makanan untuk Lawaskan Air Kencing

Apakah makanan yang sesuai untuk lawaskan air kencing? Artikel ini akan menerangkan 10 makanan untuk lawaskan air kencing anda.

Kencing tidak lawas adalah satu masalah kesihatan di mana individu tersebut akan mengalami masalah untuk mengawal pengeluaran air kencingnya. Hal ini terjadi kerana terdapat masalah pada sistem urinari dan menyebabkan air kencing keluar dengan sendirinya.

Di dalam sistem urinari yang normal, pengeluaran air kencing akan berlaku apabila terdapatnya pembukaan sphincter yang membenarkan pengeluaran air kencing melalui uretra. Masalah kencing tidak lawas ini sering terjadi di kalangan warga emas dan wanita terutamanya wanita hamil atau yang melahirkan anak (1).

Punca Kencing Tidak Lawas

Terdapat pelbagai punca yang menyebabkan masalah kencing tidak lawas. Berikut merupakan senarai bagi punca-punca masalah ini (1).

Jangkitan pada salur kencing: Masalah jangkitan pada salur kencing akan menyebabkan individu itu lebih kerap untuk membuang air kecil.Kehamilan: Wanita-wanita yang hamil sering mengalami masalah ini kerana kedudukan uterus di dalam rahim akan memberi tekanan kepada pundi kencing.Ubat-ubatan yang bersifat diuretik: Pengambilan minuman seperti kopi yang bersifat diuretik akan menggalakkan lagi pengeluaran air kencing.Serangan angin ahmar juga menyebabkan individu terbabit mengalami masalah dengan kawalan otot di bahagian sistem urinari.Masalah lantai pelvik: Individu yang mempunyai masalah dengan lantai pelvik akan turut mengalami masalah kencing tidak lawasMasalah prostat: Individu yang mempunyai masalah prostat turut mempunyai masalah kawalan pundi kencing dan mengalami kencing tidak lawas.

Simptom Kencing Tak lawas

Berikut merupakan simptom-simptom yang dialami oleh individu yang mengalami masalah kencing tidak lawas.

Terkucil semasa melakukan aktiviti-aktiviti berat, bersenam atau batuk.Berasa ingin kencing dengan segeraKencing tanpa sedar semasa tidurBerasa sakit semasa kencingKerap membuang air kencing

10 Makanan untuk Lawaskan Air Kencing

Terdapat kurangnya kajian yang menjelaskan tentang makanan bagi mereka yang mempunyai masalah kencing tidak lawas. Namun begitu, berikut merupakan antara makanan yang disenaraikan oleh Urology Care Foundation yang boleh diamalkan oleh individu yang mengalami masalah pundi kencing (2).

Buah pear merupakan sejenis buah yang kaya dengan sumber serat. Bagaimana serat boleh berkait rapat dengan masalah kencing tidak lawas ini? Sembelit merupakan salah satu punca kepada kekerapan untuk membuang air kecil. Pengambilan serat yang mencukupi dapat mengatasi masalah sembelit lalu mengatasi masalah kencing tidak lawas ini.

Sama seperti buah pear, buah pisang merupakan sejenis buah yang kaya dengan sumber serat malah buah pisang ini merupakan pilihan ramai individu yang ingin mengatasi masalah sembelit.

Artikel Berkaitan: 10 Khasiat buah pisang

Tidak perlu diperkenalkan lagi, kacang hijau merupakan sejenis sayur yang sering diambil oleh rakyat Malaysia. Sayur ini dikatakan tidak mendatangkan iritasi pada sistem urinari. Selain itu, ianya turut mengandungi sumber serat, vitamin dan mineral yang diperlukan oleh tubuh badan.

4. Labu musim sejuk

Labu musim sejuk adalah sejenis sayur-sayuran yang berasal dari keluarga Cucurbita. Antara jenis sayur-sayuran dari keluarga ini adalah labu mentega dan labu pisang.

Kentang merupakan sejenis sayur-sayuran berkanji yang sering dijadikan makanan sampingan dan snek. Kentang mengandungi kandungan serat, makronutrisi, vitamin dan mineral yang pelbagai dan tidak akan mendatangkan keradangan kepada pundi kencing. Antara kandungan vitamin dan mineral yang terdapat di dalamnya adalah kalium, folat, vitamin c dan B6 (3).

6. Protein tanpa lemak

Antara contoh protein tanpa lemak adalah isi ayam dan ikan. Penyediaan protein ini dengan cara yang sihat seperti merebus, stim dan mengukus juga tidak akan mendatangkan iritasi. Tambahan pula, kandungan protein di dalamnya juga dapat membantu pembentukkan otot yang sihat.

7. Makanan bijirin penuh

Makanan bijirin penuh merupakan makanan yang tinggi dengan kandungan serat. Seperti yang dijelaskan di atas, kandungan serat yang tinggi dapat membantu untuk mengatasi masalah kencing tidak lawas. Antara makanan yang dikategorikan sebagai makanan bijirin penuh adalah oat, roti gandum penuh dan lain-lain.

Kekacang juga merupakan antara jenis makanan yang boleh diambil. Antara kandungan berkhasiat yang terdapat di dalamnya adalah protein, lemak baik dan juga mineral.

9. Air yang tidak berkarbonat dan berkafein

Air masak merupakan pilihan yang terbaik bagi mereka yang mengalami masalah kencing tidak lawas. Elakkan dari mengambil air yang berkarbonat dan berkafein seperti kopi dan minuman bercoklat kerana minuman seperti ini akan menggalakkan lagi pengeluaran air kencing (4).

10. Buah-buah bukan sitrus

Untuk pemilihan buah, utamakan pengambilan buah-buahan bukan sitrus seperti pisang, tembikai dan lain-lain. Hal ini kerana pengambilan buah-buahan sitrus seperti oren dan limau akan menerukkan kali kawalan pundi kencing (4).

Konklusinya, setiap individu mempunyai punca yang berbeza bagi masalah kencing tidak lawas ini. Anda haruslah mengenalpasti makanan yang manakah yang akan menerukkan lagi keadaan kencing tidak lawas anda. Namun yang paling utama, anda haruslah mendapatkan rawatan dari pusat kesihatan dengan segera untuk mengelakkan sebarang komplikasi yang tidak diingini.

Tips Pemakanan yang lain

Incontinence: Leakage, causes, diagnosis, treatment & prevention. Cleveland Clinic. (2020). 10 foods your Bladder will fall in love with. 10 Foods Your Bladder Will Fall in Love With – Urology Care Foundation. (2018).Atnarson, A. (2019, March 7). Potatoes 101: Nutrition facts and health effects. Healthline. Whelan, C. (2018, August 28). Overactive bladder diet: What to eat and what to avoid. Healthline.


10 Makanan untuk Luka Cepat Sembuh

Apakah makanan yang terbaik supaya luka cepat sembuh? Artikel ini akan membincangkan 10 makanan untuk penyelesaian luka cepat sembuh.

Setiap daripada kita pasti pernah mengalami luka pada badan bukan? Bagaimana dengan proses penyembuhan luka tersebut? Adakah cepat atau lambat? Proses penyembuhan luka merupakan antara salah satu tindak balas yang dilakukan oleh tubuh badan apabila terdapatnya luka atau kecederaan pada badan.

Terdapat empat fasa penyembuhan luka iaitu hemostasis, inflamasi, proliferasi dan pembentukan semula. Setiap daripada fasa-fasa ini mempunyai proses selular yang berbeza-beza mengikut peringkat dan akan mengambil masa untuk pulih sepenuhnya.

Sering kali kita mendengar bahawa untuk menyembuhkan luka, kita perlulah mengelakkan diri daripada mengambil beberapa jenis makanan. Persoalannya, benarkah pernyataan itu? Bagaimanakah pengambilan makanan yang bersesuaian dapat membantu di dalam proses penyembuhan luka? Artikel ini akan membincangkan dengan lebih lanjut tentang makanan yang sesuai diambil untuk membantu penyembukan luka.

Punca Luka Lambat Sembuh

Tahukah anda bahawa terdapat pelbagai faktor yang menyebabkan pelbagai punca kepada luka lambat sembuh. Faktor yang mempengaruhi proses penyembuhan luka dapat dibahagikan kepada dua iaitu faktor lokal dan juga faktor sistemik. Berikut merupakan punca-punca kepada luka lambat sembuh (1).

Oksigen merupakan salah satu komponen yang penting untuk metabolisma sel terutamanya di dalam penghasilan tenaga (ATP). Ketidakcukupan oksigen selepas luka di dalam tempoh masa yang lama dapat melambatkan proses penyembuhan luka.

2. Jangkitan atau infeksi

Apabila terdapat luka pada kawasan kulit, badan kita akan terdedah kepada jangkitan mikroorganisma luar kerana terdapat laluan dan bukaan pada kulit untuk kemasukkan mikroorganisma luar. Jangkitan inilah yang akan melambatkan lagi proses penyembuhan luka.

Kajian telah mendapati bahawa seiring dengan peningkatan usia, proses penyembuhan luka akan menjadi lambat. Hal ini kerana beberapa faktor seperti perubahan tindak balas inflamasi, penghasilan kolagen dan sel darah yang baru pada kulit yang agak lambat.

2. Tekanan dan stres

Tahukah anda bahawa stres juga dapat mempengaruhi proses pemyembuhan luka. Hal ini kerana ianya dapat mengganggu proses imunisasi tubuh badan.

Pasti anda sering mendengar yang pesakit kencing manis perlulah menjaga luka mereka dengan baik untuk mengelakkan luka lambat sembuh dan menjadi lebih mudarat. Hal ini kerana individu yang menghidap kencing manis akan mengalami pelbagai proses yang melambatkan penyembuhan luka seperti penghasilan salur darah yang lambat, fungsi fibroblas yang terganggu, neuropati dan pelbagai lagi.

Kajian telah mendapati bahawa pengambilan alkohol dapat melambatkan proses penyembuhan luka dan meningkatkan risiko untuk mendapat jangkitan.

Merokok bukan sahaja dapat mendatangkan pelbagai kesan buruk terhadap sistem pernafasan malah turut melambatkan proses penyembuhan luka. Hal ini kerana merokok telah menyebabkan gangguan terhadap fungsi sel darah putih, mengurangkan bilangan sel darah putih dan pelbagai lagi.

Pengambilan nutrisi dan pemakanan yang tidak baik juga dapat melambatkan proses penyembuhan luka. Hal ini kerana nutrisi penting seperti protein diperlukan untuk pembentukan sel-sel baru kulit.

10 Makanan untuk Luka Cepat Sembuh

Berikut merupakan senarai makanan yang boleh diambil bagi mempercepatkan proses penyembuhan luka.

Ramai yang menganggap bahawa telur merupakan sejenis makanan yang akan menerukkan lagi keadaan luka kerana akan menyebabkan kegatalan. Pemahaman ini adalah tidak benar sama sekali kecuali individu tersebut memang mempunyai alergi terhadap telur.

Hal ini kerana telur mengandungi sumber protein yang diperlukan oleh tubuh badan untuk menjana dan menghasilkan sel-sel baru menggantikan sel-sel yang telah mati dan rosak.

Sama seperti telur, daging ayam juga sering dikatakan tidak bagus diambil bagi mereka yang mempunyai luka kerana akan melambatkan proses penyembuhan luka. Daging ayam mempunyai kandungan protein yang tinggi di mana ianya juga dapat membantu untuk proses pemulihan luka.

Selain telur dan daging ayam, ikan juga merupakan antara sumber protein yang baik untuk tubuh badan. Satu ekor ikan bersaiz sederhana dapat membekalkan lebih kurang 14 g protein kepada tubuh badan. Selain protein, ikan turut mengandungi omega 3 yang dapat mencegah inflamasi.

Karbohidrat merupakan salah satu makronutrisi yang dapat memberikan sumber tenaga kepada tubuh badan kita. Di dalam pemulihan luka, pengambilan karbohidrat yang mencukupi diperlukan untuk menyokong aktiviti-aktiviti sel seperti mitosis dan lain-lain.

Tenaga juga diperlukan untuk pembentukan salur darah yang baharu (2). Antara makanan yang mengandungi karbohdrat adalah bijirin, gandum, sayur-sayuran berkanji, buah-buahan dan lain-lain. Namun pesakit diabetes haruslah menjaga pengambilan karbohidrat kerana paras gula yang tinggi turut melambatkan proses penyembuhan luka.

Selain protein dan karbohidrat, lemak turut memainkan peranan penting. Hal ini kerana lemak merupakan antara komponen terpenting yang diperlukan untuk pembentukan membran sel di dalam proses penghasilan sel yang baharu (1).

Namun pengambilan sumber lemak juga haruslah secara bersederhana untuk mengelakkan sebarang komplikasi terhadap kesihatan.

6. Makanan tinggi vitamin C

Kebaikan vitamin C tidak dapat disangkal lagi di mana ianya telah terbukti dapat memberikan pelbagai jenis kebaikan terhadap kesihatan. Di dalam penyembuhan luka, vitamin C diperlukan untuk meningkatkan imunisasi tubuh, proses pembahagian sel dan juga penghasilan kolagen (2).

Ianya turut bertindak sebagai anti oksida yang menghalang kerosakkan sel. Antara makanan tinggi vitamin C ialah buah-buahan seperti buah jambu batu, oren, beri dan pelbagai lagi

7. Makanan tinggi vitamin A

Antara kepentingan vitamin A di dalam proses penyambuhan luka adalah dapat meningkatkan imuniti dan penghasilan kolagen. Kekurangan vitamin A dapat meningkatkan risiko untuk mendapat jangkitan (2). Antara makanan yang kaya dengan sumber vitamin A ialah sayur-sayuran dan buah-buahan yang berwarna merah seperti lobak merah.

Artikel Berkaitan: 10 makanan tinggi vitamin A

8. Makanan tinggi vitamin B

Antara jenis-jenis vitamin B ialah tiamin, riboflavin, asid folik dan lain-lain. Kepentingan vitamin B adalah menggalakkan penghasilan sel darah putih yang berfungsi untuk sistem imunisasi tubuh badan (2).

Ianya juga diperlukan untuk penghasilan tenaga dan kolagen.

Artikel Berkaitan: 10 Makanan yang tinggi Vitamin B

9. Makanan tinggi arginin

Apa itu arginin? Arginin adalah sejenis protein yang diperlukan oleh tubuh ketika badan mengalami tekanan dan luka (2). Antara kebaikan arginin adalah untuk fungsi imunisasi, penyembuhan luka, penghasilan salur darah dan pengecutan luka. Antara makanan yang kaya denga arginin adalah kekacang,

10. Makanan tinggi glutamin

Glutamin juga merupakan sejenis protein yang dapat memberikan manfaat bagi proses penyembuhan luka. Ianya diperlukan untuk meningkatkan sistem imunisasi dan proses inflamasi semasa fasa awal penyembuhan (2).

Tips Pemakanan yang lain

Guo, S. A., & DiPietro, L. A. (2010). Factors affecting wound healing. Journal of dental research, 89(3), 219-229.Arris, C. L., & Fraser, C. (2004). Malnutrition in the institutionalized elderly: The effects on wound healing. Ostomy Wound Manage, 50, 54-63.


10 Khasiat Buah Kiwi Yang Anda Perlu Tahu

Apakah khasiat buah kiwi pada kesihatan? Artikel ini membincangkan beberapa khasiat buah kiwi, kandungan nutrisi dan kompaun sihat di dalamnya.

Buah kiwi atau dalam bahasa saintifiknya dipanggil sebagai Actinidia deliciosa, merupakan buah yang tergolong dalam keluarga Actinidiaceae. Tumbuhan ini berasal daripada negara China dan Taiwan tetapi telah ditanam secara komersial di New Zealand dan California.

Buah kiwi merupakan spesis beri yang mempunyai batang pokok yang keras. Buah kiwi berbentuk bujur dan saiznya seperti saiz sebiji telur ayam. Kulit buah kiwi ini berwarna perang yang seakan warna unta manakala isi buah kiwi berwarna hijau dengan beberapa biji kecil yang berwarna hitam.

Buah ini boleh dimakan begitu sahaja ataupun boleh juga dimasak. Walaupun buah ini mempunyai rasa yang agak berasid iaitu sedikit masam tetapi masih enak untuk dimakan. Selain dijadikan sebagai snek, buah kiwi turut digunakan dalam proses masakan iaitu untuk melembutkan daging.

Seperti yang telah diketahui, buah kiwi tinggi dengan kandungan vitamin C dan serat yang membekalkan khasiat kepada tubuh badan. Buah kiwi berupaya untuk menjaga kesihatan jantung, sistem penghadaman dan kesan antioksidan. Rasanya yang enak, tekstur yang menarik dan kalori yang rendah menjadikan buah kiwi sebagai pilihan yang sedap dan sihat. Oleh itu, mari kita kupas kandungan nutrisi dan khasiat kiwi pada kesihatan.

Buah kiwi sama seperti buah-buahan yang lain dimana buah kiwi mengandungi makronutrien dan mikronutrien yang penting bagi tubuh badan. Dibawah ini menunjukkan kandungan makronutrien dan mikronutrien untuk sebiji buah kiwi anggaran berat 69g.

Jumlah kalori: 42.1kcalKarbohidrat: 10.1gSerat: 2.1gVitamin B: 35.9mcgVitamin C: 64mgVitamin E: 1.0mgVitamin K: 27.8mcgKalsium: 23.5mgMagnesium: 11.7mgFosforus: 23.5mgKalium: 215mgKuprum: 90mg

Kandungan Berkhasiat dalam Kiwi

Buah-buahan mengandungi nutrisi yang baik terhadap kesihatan. Buah kiwi juga merupakan sumber nutrisi yang baik kerana mengandungi vitamin C, kolin, lutein dan zeaxanthin. Keempat komponen ini merupakan sumber antioksidan yang berperanan dalam melawan radikal bebas dalam badan. Radikal bebas adalah molekul yang tidak stabil yang dihasilkan oleh badan semasa proses metabolisme dan proses yang lain.

Vitamin C atau dipanggil sebagai asid askorbik merupakan vitamin yang larut dalam air. Vitamin C ini penting untuk kesejahteraan tubuh badan kerana vitamin C diperlukan untuk menghasilkan tenaga, meningkatkan sistem imunisasi, menghasilkan kulit yang sihat dan meningkatkan penyerapan zat besi.

Oleh kerana vitamin C adalah sumber antioksidan, vitamin C berpotensi dalam menyingkirkan spesis oksidatif reaktif dari badan. Spesis oksidatif reaktif merupakan radikal bebas yang terhasil secara semulajadi oleh badan, terdedah kepada pencemaran dan faktor yang lain. Ini akan menyebabkan kerosakan sel badan. Pengambilan vitamin C akan membantu mengurangkan keradangan dan mengurangkan risiko kanser.

Kolin pula nutrisi yang diperlukan oleh otak dan sistem saraf untuk mengawal memori, perasaan, pengembangan dan pengecutan otot serta fungsi yang lain. Kolin diperlukan untuk membentuk membran yang menyeliputi sel badan. Kolin boleh dihasilkan oleh organ hati tetapi keperluannya perlu dipenuhi melalui diet seharian. Pengambilan kolin yang tidak mencukupi akan menyebabkan kerosakan organ hati dan otot.

Lutein dan zeaxanthin adalah vitamin yang dipanggil sebagai karotenoid, pigmen warna dalam mata iaitu makula dan retina. Fungsi kedua komponen ini bertindak sebagai penapis cahaya dan melindungi tisu mata daripada kerosakan cahaya matahari. Lutein dan zeaxanthin turut melindungi daripada penyakit mata yang menyebabkan kehilangan penglihatan seperti degenerasi makular atau katarak. Oleh itu, tidak pelik apabila dua kompoenan ini digelar sebagai vitamin mata kerana khasiatnya terhadap mata.

10 Khasiat Kiwi Pada Kesihatan

1. Membantu dalam Merawat Penyakit Asma

Penyakit asma adalah penyakit paru-paru kronik yang membengkak dan menyempitkan saluran pernafasan. Semasa serangan asma, pesakit mengalami ‘wheezing’ (bunyi bersiul apabila sedang bernafas), kesesakan dada, sesak nafas dan batuk.

Pengambilan makanan yang tinggi dengan vitamin C dan antioksidan dalam buah kiwi dan membantu dalam merawat penyakit asma. Kajian yang dijalankan pada tahun 2000 membuktikan bahawa terdapat kesan yang positif terhadap fungsi jantung dalam kalangan pesakit yang mengamalkan pemakanan buah-buahan segar secara berterusan termasuklah buah kiwi. Buah kiwi membantu dalam mengurangkan ‘wheezing’ dalam golongan kanak-kanak yang menghidap penyakit asma.

2. Membantu dalam Proses Pencernaan

Buah kiwi yang merupakan sumber serat yang baik, membantu dalam proses pencernaan. Buah kiwi merupakan serat larut dimana ianya larut dalam air dan menjadi gel semasa pencernaan. Proses ini menjadikan proses pencernaan lebih perlahan dan membantu menyerap lebih banyak vitamin, mineral dan nutrien lain.

Buah kiwi mengandungi enzim proteolitik iaitu aktinidin yang membantu dalam mencernakan protein. Satu kajian menunjukkan bahawa pengambilan ekstrak kiwi yang mengandungi aktinidin telah meningkatkan proses pencernaan protein seperti daging dan ikan yang menyebabkan kembung perut.

Oleh itu, bukan perkara luar biasa apabila buah kiwi digunakan untuk melembutkan daging dalam memasak.

3. Meningkatkan Sistem Imunisasi

Buah kiwi diperkaya dengan nutrisi dan vitamin C. Vitamin C adalah vitamin yang larut dalam air dan merupakan nutrisi yang sangat diperlukan untuk meningkatkan system imunisasi dan merawat pelbagai penyakit. Kajian menunjukkan bahawa satu cawan buah kiwi membekalkan kira-kira 273% keperluan vitamin C dalam sehari.

Kajian lain turut membuktikan bahawa buah kiwi meningkatkan fungsi sistem imunisasi dan mengurangkan kebarangkalian terjadinya penyakit seperti demam dan selesema terutamanya bagi kumpulan yang berisiko tinggi seperti orang dewasa yang berumur 65 tahun ke atas dan juga kanak-kanak.

4. Mengurangkan Darah Beku

Buah kiwi membantu dalam mengawal tekanan darah dengan mengurangkan darah beku. Ini kerana buah kiwi membantu dalam mengurangkan lemak dalam darah tanpa memberikan kesan negatif kepada paras kolesterol dalam darah.

Para pengkaji menyatakan bahawa kesan pengambilan buah kiwi sama seperti kesan pengambilan ubat aspirin dalam mengelakkan berlakunya penyakit berkaitan jantung. Akan tetapi, pengambilan aspirin menyebabkan keradangan dan ulser pada sistem penghadaman.

Satu kajian yang dilakukan oleh Universiti Oslo menunjukkan bahawa kesan panjang pengambilan dua hingga tiga biji buah kiwi sehari dapat menggantikan pengambilan aspirin dengan mengelakkan darah membeku dan meningkatkan kesihatan jantung.

5. Mengawal Tekanan Darah

Kajian yang dijalankan pada tahun 2014 menunjukkan bahawa  pengambilan buah kiwi sebanyak tiga biji sehari dapat mengurangkan tekanan darah tinggi lebih efektif berbanding pengambilan sebiji buah epal sehari.

Ini kerana buah kiwi mengandungi bahan bioaktif seperti vitamin C yang mengawal tekanan darah dengan mengurangkan tekanan darah diastolik dan sistolik. Kesan panjang pengambilan buah kiwi boleh mengurangkan risiko tekanan darah tinggi seperti strok dan serangan jantung.

6. Melindungi daripada Masalah Penglihatan

Degenerasi makula adalah perubahan tidak sihat pada bahagian saraf (retina) dalam mata tanpa penyebab yang nyata yang boleh menyebabkan gangguan pandangan kekal. Degenrasi makula adalah penyakit yang tiada rawatan yang berkesan.

Namun demikian, untuk mengelakkan penyakit ini, sangat disarankan untuk mengambil makanan berkhasiat seperti sayuran hijau, buah-buahan dan diet. Pengambilan buah kiwi yang tinggi dengan lutein dan zeaxanthin membantu dalam mengurangkan risiko penyakit degenerasi makula.

Berdasarkan kajian, kita digalakkan untuk mengambil tiga biji buah kiwi untuk mengurangkan risiko sebanyak 36% penyakit degenerasi makula.

7. Mengurangkan Kerosakan DNA

Tekanan oksidatif adalah ketidakseimbangan antara radikal bebas dan antioksidan dalam badan. Proses ini menyebabkan rantaian DNA terputus. Ini menyebabkan penyakit berkaitan dengan kesihatan dimana antara penyakit ini sukar untuk dikenalpasti dan dirawat.

Buah kiwi mengandungi antioksidan yang berpotensi dalam mengurangkan tekanan oksidatif. Satu kajian menunjukkan bahawa sel badan manusia yang rosak disebabkan oleh peroksida, telah diberikan buah kiwi sebagai makanan tambahan.

Kajian tersebut menunjukkan bahawa rantain DNA menjadi bertambah baik. Ini menunjukkan bahawa pengambilan buah kiwi untuk tempoh masa yang panjang dapat melindungi daripada kanser seperti kanser usus yang sangat berkait rapat dengan kerosakan DNA.

Bromelain adalah enzim yang ditemui dalam buah kiwi, nanas dan juga betik hijau dimana ianya mampu memecahkan protein dan menghalang keradangan.

Bromelain akan dilepaskan ke dalam saluran darah dimana ianya akan memecahkan kompleks keradangan. Buah kiwi turut berupaya dalam mengurangkan keradangan yang berkaitan dengan arthritis dan menghalang berlakunya penyakit lain seperti sakit jantung dan strok.

Pengambilan vitamin C yang mencukupi akan menghalang keradangan dengan melawan radikal bebas yang menyebabkan tindak balas keradangan dalam badan. Oleh kerana buah kiwi mengandungi vitamin C yang tinggi, buah kiwi membantu dalam merawat dan menghalang keradangan.

9. Meningkatkan Kesihatan Kulit

Kolagen adalah nutrisi penting yang menyokong struktur kulit dan menguatkan tulang. Buah kiwi mengandungi vitamin C yang merupakan komponen utama dalam penghasilan kolagen dalam badan.

Pengambilan buah kiwi dapat menyokong struktur kulit dan memastikan kulit dalam keadaan terhidrasi dan sihat. Jerawat adalah kesan keradangan pada kulit yang timbul pada muka dan badan. Kesan anti keradangan dan vitamin C dalam buah kiwi membantu menghalang timbulnya jerawat dan mengurangkan penghasilan lemak pada pori muka.

Disarankan untuk menyapu ekstrak buah kiwi dan aloe vera pada kulit dan dibiarkan semalaman untuk mendapatkan kesan yang maksimum.

10. Mengurangkan Berat Badan

Buah kiwi merupakan pilihan buah yang terbaik sekiranya dalam proses menurunkan berat badan. Ini kerana buah kiwi mempunyai kandungan air yang tinggi, rendah kalori dan mengandungi serat yang tinggi. Kandungan serat akan memberikan kesan kenyang lebih lama dan mengelakkan daripada pengambilan makanan yang berlebihan.

Selain itu, buah kiwi menyihatkan sistem penghadaman dan menjadikan buah kiwi sebagai pilihan terbaik untuk snek dan jus semasa bersarapan.

Buah kiwi adalah pilihan yang terbaik dalam salad buah-buahan, jus dan snek kerana buah kiwi ini diperkaya dengan vitamin, mineral, enzim, antioksidan dan serat. Semua nutrisi ini penting untuk kesihatan dan fungsi optimum tubuh badan. Buah kiwi mengandungi vitamin C yang lebih tinggi daripada buah oren.

Oleh itu, buah kiwi amat efektif dalam mengekalkan sistem imunisasi, mengawal tekanan darah dan menghalang penyakit seperti asma dan degenerasi makular. Buah kiwi yang mengandungi bromelain, enzim yang melawan keradangan dan meningkatkan sistem pencernaan dalam badan.

Buah kiwi ini juga rendah kalori, tinggi serat dan mengandungi enzim untuk mencernakan protein serta vitamin C yang membantu dalam menurunkan berat badan. Pengambilan sebiji atau dua biji buah kiwi sehari akan meningkatkan kesihatan sistem kardiovaskular dan sistem pencernaan. Oleh itu, anda perlulah merasai sendiri kesan positif pengambilan buah kiwi ini.

Khasiat Makanan yang Lain

Butler, N. (2018). 7 Benefits of Kiwi. Healthline. Patel, H. (2021). Top 9 Health Benefits of Kiwi Fruit. HealthifyMe.


10 Makanan Terbaik Untuk Kesihatan Mata Dan Tips Penjagaan Mata

Penglihatan yang sihat adalah amat penting bagi menjamin kehidupan yang berkualiti. Tambahan pula dengan keperluan kita untuk menghadap laptop atau handphone pada zaman sekarang membuatkan kita sering terlupa untuk menjaga kesihatan mata.

Menurut kajian dari Age-Related Disease Study (AREDS), nutrisi seperti zink, kuprum, vitamin C, vitamin E dan beta karoten didapati mampu mengurangkan risiko kemerosotan kesihatan mata menjelang usia meningkat sebanyak 25%. Kajian lanjut juga mendapati lemak asid omega-3 juga sangat penting bagi mengekalkan kesihatan mata.

Mari kita kenali 10 jenis makanan terbaik untuk kesihatan mata.

Seperti yang kita tau, ikan merupakan sumber yang baik bagi lemak asid omega-3. Antara ikan yang tinggi dengan khasiat omega-3 ialah tuna, salmon, ikan bilis, dan ikan sardin. Kajian lain juga mendapati minyak ikan dapat mengurangkan kekeringan mata disebabkan aktiviti seperti menghadap laptop atau handphone terlalu lama.

Selain ikan, kekacang merupakan satu lagi sumber omega-3 yang baik untuk mengekalkan kesihatan mata. Kekacang juga mudah dicari di pasaran dan sesuai dimakan sebagai snek sihat. Antara kekacang yang baik untuk mata ialah badam, kacang tanah, kacang gajus dan walnut. Bukan itu sahaja, kekacang juga diperkaya dengan vitamin E yang berfungsi dalam melindungi mata daripada simptom-simptom penuaan.

Biji chia juga baik untuk diamalkan dalam diet harian kerana khasiat vitamin E serta lemak sihat omega-3 yang tinggi.

Buah-buahan sitrus seperti lemon, oren dan limau gedang sangat tinggi kandungan vitamin C bagi mencegah kerosakan mata akibat faktor usia.

Sayur-sayuran hijau pula mengandungi khasiat vitamin C serta mineral lutein dan zeaxanthin yang baik untuk kesihatan mata. Antara sayur-sayuran yang baik untuk mata ialah bayam, sawi dan brokoli.

Lobak merah juga sering dikaitkan dengan kesihatan mata kerana kata dengan khasiat vitamin A dan beta karoten yang tidak asing sebagai nutrisi penting untuk penglihatan yang baik. Vitamin A mengandungi khasiat rhodopsin yang membantu rentina menyerap cahaya dengan lebih baik.

Ubi keledek juga kaya dengan khasiat beta karoten. Ia juga merupakan sumber vitamin E yang baik.

Daging merah dari lembu atau kambing diperkaya dengan zink bagi mengekalkan kesihatan mata pada jangka masa panjang. Zink berperanan dalam mencegah degenerasi makular serta kemerosotan penglihatan akibat penuaan.

Telur juga merupakan satu lagi sumber bagi bagi mineral lutein dan zeaxanthin dalam mengurangi risiko kerosakan mata menjelang usia semakin meningkat. Ia juga mengandungi khasiat vitamin C, vitamin E dan zink yang tinggi.

Lada benggala turut mengandungi sumber vitamin C yang cukup tinggi. Ia didapati sangat baik untuk kesihatan salur darah mata bagi mengelakkan masalah katarak. Lada benggala juga kaya dengan vitamin A dan E yang juga baik untuk mata.

Dalam menjaga kesihatan mata melalui pemakanan yang sihat, tabiat harian anda juga sangat mempengaruhi kesihatan mata dalam jangka masa panjang. Antara strategi yang disyorkan oleh AAO dalam mengekalkan kesihatan mata ialah :

Gunakan cermin mata hitam apabila keluar rumah bagi melindungi mata daripada terdedah kepada cahaya matahari.Berhenti merokokDapatkan pemeriksaan mata secara berkala, lebih-lebih lagi jika keluarga anda mempunyai sejarah dalam masalah penglihatan.Basuh tangan dengan bersih sebelum menggunakan kanta lekap.Pakai kanta lekap untuk jangka masa yang disyorkan sahaja. Pastikan anda beli kanta lekap daripada pakar optometri bertauliah sahaja.Elakkan mata mudah lesu dengan mengamalkan tips 20:20:20. Apabila anda menghadap laptop, pastikan anda rehatkan mata setiap 20 minit dengan memandang ke objek yang sejauh 20 kaki selama 20 saat.Untuk pesakit diabetes, kawallah pengambilan gula dan amalkan pengambilan ubat seperti yang disyorkan doktor. Jagalah pemakanan dengan mengambil sumber makanan rendah nilai GI (glycemic index).

Kesihatan mata boleh dicegah jika dirawat pada peringkat awal. Oleh itu, pemeriksaan berkala adalah penting bagi memastikan kesihatan mata terjaga.

Jika anda dapati penglihatan mula merosot atau mengalami masalah berkaitan mata seperti mudah berair, sering pening kepala dan sebagainya, jangan berlengah untuk dapatkan pemeriksaan segera dari pakar mata terdekat anda.

Tips Pemakanan yang lain

Top 10 foods for healthy eyes – Medicalnewstoday


Tindak Balas Kimia: Maksud, Sejarah & Jenis-nya

Apakah maksud tindak balas kimia? Artikel ini akan membincangkan Definisi, Sejarah, Jenis Tindak balas dan kegunaan pemangkin.

Samada kita sedar ataupun tidak, tindak balas kimia adalah sesuatu yang sangat biasa didengari dan berlaku setiap masa di sekeliling kita malah di dalam badan kita juga berlaku banyak tindak balas ini.

Daripada pencernaan makanan, penghadaman sehingga ke bagaimana kita dapat menghasilkan produk-produk yang ada di industri pada hari ini, kesemuanya adalah hasil daripada tindak balas kimia yang terjadi. Persoalannya, apa itu tindak balas kimia?

Tindak balas kimia adalah satu proses yang berlaku apabila dua atau lebih molekul bertindak balas antara satu sama lain untuk membentuk satu produk yang baru di akhir tindak balas.

Bahan yang bertindak balas untuk menghasilkan bahan yang baru dipanggil sebagai reaktan manakala bahan yang terhasil di akhir tindak balas pula dikenali sebagai produk.

Tindak balas kimia memainkan peranan yang sangat penting di dalam industri yang pelbagai dengan peranannya yang berbeza-beza. Tindak balas ini juga berlaku dengan sangat dekat di sekeliling kita secara terus-menerus tanpa henti tanpa kita sedar. Antaranya perkara yang berlaku disebabkan tindak balas ini adalah pengaratan besi, penapaian tapai, penghasilan tempe, penapaian wain dan lain-lain lagi.

Di dalam tindak balas kimia, perubahan kimia harus terjadi yang mana hal ini kebiasaannya akan diperhatikan melalui perubahan fizikal seperti penghasilan haba, perubahan warna, dan penghasilan mendakan dan pelbagai jenis contoh yang kain, Tindak balas boleh boleh terjadi antara dua atom ataupun ion atau molekul.

Kemudian, ia akan membentuk ikatan yang baru antara reaktan. Sepanjang tindak balas ini berlaku, tiada atom yang dimusnahkan atau dicipta barul sebaliknya satu produk baru akan terbentuk daripada tindak balas kimia yang berlaku antara reaktan.  Kadar tindak balas ini bergantung dan dipengaruhi oleh beberapa faktor seperti tekanan, suhu, masa dan kepekatan reaktan.

Sejarah Tindak Balas Kimia

Konsep tindak balas kimia bermula sejak 250 tahun yang lalu. Ia berasal daripada eksperimen yang terawal yang mengelaskan bahan-bahan sebagai elemen atau sebatian yang seterusnya telah menerangkan tindak balas ini dengan lebih lanjut. Pengembangan konsep tindak balas kimia ini mempunyai peranan yang sangat besar dalam mencorakkan bidang kimia yang kita kenali pada hari ini.

Kajian pertama yang dijalankan untuk mengetahui tentang tindak balas ini dengan lebih lanjut telah dibuat ke atas gas. Pada abad ke 18, gas oksigen telah dikenal pasti oleh ahli kimia daripada Sweden dan England, iaitu Carl Wilhem Scheel  dan Joseph Priestley.

Carl Wilhem Scheel  Joseph Priestley

Kajian ini turut menerima pengaruh yang kuat daripada ahli kimia daripada Perancis yang bernama Antoine Laurent Lavoisier, yang mengesahkan pendapatnya bahawa pengukuran kuantitatif adalah penting di dalam proses kimia.

Di dalam bukunya yang bertajuk Traité élémentaire de chimie (1789; Elementary Treatise on Chemistry), Lavoisier telah mengenal pasti sebanyak 33 unsur. Antara banyak-banyak penemuannya, Lavoisier telah mengukur berat yang diperoleh apabila sesuatu unsur dioksidakan dengan tepat dan dia menyatakan hasil penemuannya dengan penggabungan unsur dengan oksigen.

Konsep tindak balas kimia yang terlibat di dalam penggabungan unsur jelas ditulis di dalam penulisannya, dan pendekatan Lavoisier mendorong saintis-saintis yang lain untuk membuat kajian yang lebih mendalam di dalam bidang ini.

Satu lagi penemuan yang begitu bermakna di dalam sejarah yang berkaitan dengan tindak balas kimia adalah pengembangan teori atom. Teori atom ini dikemukakan oleh seorang ahli kimia daripada England yang bernama John Dalton pada awal abad ke 19.

Dalton berpendapat bahawa apa-apa jirim yang boleh memenuhi ruang dan mempunyai berat, terdiri daripada zarah yang kecil, tidak dapat dipisahkan, zarah atau atom unsur tersebut adalah unik, maka tindak balas ini adalah terlibat di dalam penyusunan semula atom untuk membentuk produk yang baru. Teori Dalton ini memberikan kefahaman yang lebih mendalam dalam menjelaskan hasil uji kaji yang terawal dibuat oleh ahli-ahli kimia yang lain termasuklah undang-undang pemuliharaan jirim yang menyatakan bahawa tenaga tidak boleh dicipta atau dimusnahkan, serta undang-undang komposisi tetap.

Jenis-jenis tindak balas kimia

Tindak balas kimia boleh dikelaskan kepada beberapa jenis, antaranya adalah;

1. Tindak balas sintesis

Tindak balas sintesis berlaku apabila dia atau lebih bahan digabungkan untuk membentuk produk yang lebih kompleks. Tindak balas ini boleh difahamkan dengan lebih lanjut melalui persamaan umum seperti di bawah

A + B —> AB

Salah satu contoh bagi tindak balas sintesis adalah penggabungan bes (Fe) dan sulfur (S) untuk membentuk besi sulfida.

Fe(s) + S(s) —> FeS(s)

2. Tindak balas penguraian

Tindak balas penguraian adalah bertentangan dengan tindak balas sintesis di mana bahan yang lebih kompleks akan dipisahkan menjadi sesuatu yang lebih ringkas. Tindak balas ini boleh difahami dengan lebih lanjut melalui persamaan umum di bawah

AB —> A + B

Salah satu contoh tindak balas penguraian adalah proses elektrolisis air untuk membentuk hidrogen dan gas oksigen.

H2O(l) —> H2(g) + O2(g)

Penguraian juga boleh terjadi di bawah pengaruh suhu, misalnya penukaran asid karbonik kepada air dan karbon dioksida apabila dipanaskan. Tindak balas ini kebiasaanya dapat dilihat di dalam proses pembuatan minuman berkarbonat seperti persamaan kimia di bawah;

H2CO3(aq) —> H2O(l) + CO2(g)

3. Tindak balas anjakan tunggal

Tindak balas ini terjadi apabila unsur yang asli bertukar tempat dengan unsur lain di dalam suatu sebatian. Ia boleh dilihat melalui persamaan kimia umum di bawah;

A + BC —> AC + B

Kebanyakan logam boleh bertindak balas dengan asid kuat, sebagai contoh, magnesium bertindak balas dengan asid hidroklorik untuk membentuk gas hidrogen dan magnesium klorida. Di dalam tindak balas ini, magnesium bertukar tempat dengan hidrogen di dalam asid hidroklorik.

Mg(s) + 2HCl(aq) —> H2(g) + MgCl2(aq)

Magnesium juga boleh bertindak balas dengan air untuk menghasilkan magnesium hidroksida dan gas hidrogen.

Mg(s) + 2H2O(l) —> H2(g) + Mg(OH)2(aq)

4. Tindak balas anjakan dua kali

Satu lagi jenis tindak balas kimia adalah tindak balas anjakan dua kali. Di mana di dalam tindak balas ini, ion bercas positif daripada dua reaktanakan bertukar tempat untuk membentuk dua produk yang berbeza. Ia boleh diperhatikan melalui persamaan umum di bawah;

AB + CD —> AD + CB

Satu contoh bagi tindak balas ini adalah apabila barium klorida bertindak balas dengan magnesium sulfat untuk membentuk barium sulfat dan magnesium klorida. Di dalam tindak balas ini, ion positif barium dan magnesium  di dalam reaktan bertukar tempat kepada kompaun barium dan magnesium yang baru.

BaCl2 + MgSO4 —> BaSO4 + MgCl2

Pemangkin di dalam tindak balas kimia

Pemangkin di dalam kimia bermaksud, apa-apa sahaja bahan yang boleh meningkatkan kadar tindak dan tidak akan habis atau digunakan oleh tindak balas tersebut. Penggunaan pemangkin adalah penting di dalam industri pembuatan kerana ia mempercepatkan proses dan menjimatkan banyak sumber, di bawah adalah contoh pemangkin dan industri yang digunakan dalam mempercepatkan kadar tindak balas ini, antaranya ialah;

Sistesis ammonia – besiPembuatan asid sulfurik – nitrogen  (ii) oksida, platinumPeretakan petroleum – zeolitePenghidrogenan hidrokarbon tidak tepu – nikel, platinum, atau paladium

Luo. L (2020). How to Identify the 6 Types of Chemical Reactions. Sciencing. Britannica, T. Editors of Encyclopaedia (2019, August 15). Catalyst. Encyclopedia Britannica. Kotz, J. C. and Treichel, . Paul M. (2020, November 4). Chemical reaction. Encyclopedia Britannica.


Fotosintesis: Maksud, Proses & Faktor yg Mempengaruhi

Apakah itu proses fotosentis? Artikel ini akan membincangkan definisi fotosintesis, proses yang berlaku dan faktor yang mempengaruhi perkara ini.

Fotosintesis adalah satu proses di mana tumbuhan-tumbuhan hijau serta beberapa organisma tertentu seperti alga dan beberapa jenis bakteria tertentu, membuat  kimia.

Ketika proses fotosintesis di dalam tumbuhan hijau berlaku, tenaga cahaya akan ditangkap dan digunakan untuk menukarkan air, karbon dioksida, dan mineral yang didapati daripada sumber tanah kepada oksiden dan tenaga kimia yang disimpan di dalam bentuk glukosa (gula).

Ketika fotosintesis, tumbuh-tumbuhan akan menyerap karbon dioksida (CO2) air (H2O) daripada udara dan tanah. Melalui sel-sel di dalam tumbuhan, tindak balas redoks akan berlaku di mana air yang diserap daripada tanah tadi kemudiannya akan dioksidakan, bermakna ia akan kehilangan elektron, sementara gas karbon dioksida pula akan diturunkan dan menerima elektron.

Tindak balas redoks ini akan menukarkan air kepada gas oksigen dan karbon dioksida kepada glukosa. Tumbuhan itu kemudiannya akan membebaskan oksigen kembali ke udara, dan tenaga yang dihasilkan tadi akan disimpan di dalam sel tumbuhan di dalam bentuk molekul glukosa yang akan memberikan tenaga kepada pemakannya.

Tindak balas tersebut adalah seperti dibawah:

Di dalam sel tumbuhan terdapat satu organel yang dinamakan sebagai kloroplas (chloroplast), yang mana organel ini menyimpan tenaga daripada sumber cahaya matahari.

Di dalam membran tilakoid (thylakoid membranes) kloroplas terdapat satu pigmen (pigment) yang menyerap cahaya yang dikenali sebagai klorofil (chlorophyl), yang bertanggungjawab memberikan warna hijau kepada tumbuhan.

Ketika fotosintesis, klorofil menyerap tenaga daripada gelombang biru dan merah, dan memantulkan gelombang cahaya berwarna hijau, membuatkan tumbuhan kelihatan hijau.

Tindak balas bergantung cahaya vs tindak balas tidak bergantung cahaya

Fotosintesis boleh dipecahkan kepada dua peringkat yang utama, iaitu tindak balas bergantung cahaya (light dependent reaction) dan tindak balas tidak bergantung cahaya (light independent reaction).

Tindak balas yang bergantung dengan cahaya ini berlaku di dalam membran tilakoid dan memerlukan pancaran cahaya matahari yang berterusan, kerana itu tindak balas ini dinamakan sebagai tindak balas yang bergantung cahaya.

Klorofil akan menyerap tenaga daripada gelombang cahaya, di mana ia akan ditukarkan kepada tenaga kimia di dalam bentuk molekul ATP dan NADPH. Di dalam peringkat yang tidak bergantung dengan cahaya atau lebih dikenali sebagai Kitaran Calvin yang berlaku di dalam stroma, tidak memerlukan cahaya maka disebabkan itu ia dinamakan sebagai tindak balas tidak bergantung dengan cahaya.

Ketiga peringkat ini, tenaga daripada molekul ATP dan NADPH digunakan untuk menghimpunkan molekul karbohidrat seperti glukosa, daripada karbon dioksida.

6 peringkat dalam fotosintesis

Fotosintesis berlaku dalam beberapa peringkat sebelum produk akhirnya, glukosa dan oksigen dihasilkan, antara peringkatnya adalah seperti berikut;

Tindak balas bergantung cahaya-  Karbon dioksida dan air memasuki sel daunTindak balas bergantung cahaya– Tenaga cahaya menghentam pigmen di dalam membran tilakoid, memisahkan air menjadi oksigenTindak balas bergantung cahaya– Elektron bergerak ke bawah menjadi enzimTindak balas bergantung cahaya– Cahaya matahari menghentam molekul pigmen kedua membenarkan enzim ADP ditukarkan kepada ATP, dan NADP+ ditukarkan kepada NADPHTindak balas tidak bergantung cahaya- ATP dan NADPH digunakan oleh kitaran Calvin sebagai sumber kuasa untuk menukarkan karbon dioksida yang diserap melalui atmosfera menjadi gula glukosa ringkas.Tindak balas tidak bergantung cahaya– Kitaran Calvin menukarkan 3 molekul karbon dioksida daripada atmosfera menjadi glukosa

Pernafasan sel  membenarkan kesemua sel yang hidup untuk mengekstrak tenaga di dalam bentuk ATP daripada makanan dan menawarkan tenaga tersebut sebagai salah satu keperluan yang sangat penting dalam kehidupan.

Kesemua sel yang hidup di dalam tumbuhan, haiwan dan manusia menjalankan pernafasan sel. Pernafasan sel adalah proses yang terdiri daripada tiga langkah, yang pertama, sel sitoplasma (cytoplasm) di dalam tumbuhan akan memecahkan glukosa melalui proses yang dinamakan sebagai glikolisis (glycolysis) yang mana proses ini akan menghasilkan dua molekul piruvat (pyruvate) daripada 1 molekul glukosa dan membebaskan sedikit ATP.

Di dalam langkah yang kedua, sel akan memindahkan molekul piruvat pergi ke mitokondria (mitochondria), yang merupakan sumber utama tenaga bagi sel tanpa menggunakan oksigen. Proses ini yang dinamakan sebagai pernafasan tidak erobik (anaerobic respiration).

Seterusnya, langkah ketiga di dalam pernafasan sel melibatkan oksiden, maka proses ini dinamakan sebagai pernafasan sel secara aerobik, di mana tenaga di dalam bentuk makanan memasuki rantaian pengangkutan elektron yang menghasilkan ATP.

Artikel Berkaitan: Respirasi Sel (Penjelasan Penuh)

Faktor yang mempengaruhi fotosintesis

Terdapat beberapa faktor yang mempengaruhi penghasilan tenaga dan oksigen daripada proses fotosintesis, antaranya adalah;

Cahaya – cahaya adalah faktor yang paling utama yang mempengaruhi fotosintesis. Proses ini tidak boleh berlaku di dalam kawasan yang gelap.Kepekatan karbon dioksida – semakin tinggi kepekatan karbon dioksida di dalam udara, semakin tinggi kadar fotosintesis berlakuSuhu – semakin tinggi suhu semakin tinggi kadar fotosintesisAir – apabila terdapat pengurangan pengambilan air di dalam tumbuhan, stomata akan tertutup untuk menghalang kehilangan air ketika proses transpirasi. Apabila stomata ditutup, pengambilan karbon dioksida juga akan terhenti yang akan mempengaruhi fotosintesis.

Fotosintesis adalah satu proses yang sangat penting, bukan sahaja kepada tumbuhan tetapi kepada kita, manusia dan seluruh makhluk yang bernafas menggunakan oksigen. Antara kepentingan fotosintesis adalah seperti berikut;

Sumber utama bagi oksigen yang ada di atmosferaMenyumbang kepada kitaran karbon dioksida antara bumi, lautan, tumbuhan dan haiwan.Menyumbang kepada hubungan simbiotik antara tumbuhan, manusia, dan haiwan.Mempengaruhi secara terus dan tidak terus kebanyakan hidupan yang hidup di bumi.Bertindak sebagai sumber tenaga yang utama dalam setiap proses di dalam hampir semua pokok dan tumbuhan.

Brenner. L (2019). Why Is Photosynthesis Important for All Organisms?. SCIENCING.TOPPR (2021). Factors Affecting Photosynthesis. Lambers, H. Bassham. Alan. J (2021). Photosynthesis. Encyclopedia Britannica. Quizlet (2021). Steps of Photosynthesis.National Geographic (2021). Encyclopedia Photosynthesis.


Rintangan Elektrik: Maksud, Faktor & Aplikasi

Setiap masa kita menggunakan tenaga elektrik sebagai pembantu kita, contohnya lampu di ruang tamu, di dapur, bilik tidur dan sebagainya. Di dalam litar, terdapat tiga aspek yang perlu dikaitkan iaitu arus, beza keupayaan dan rintangan elektrik. Arus dan beza keupayaan telah diterangkan dalam artikel sebelum ini. Dalam artikel kali ini, akan diterangkan tentang rintangan.

Apakah yang dimaksudkan dengan rintangan elektrik?

Rintangan didefinisikan sebagai nisbah keupayaan, V merentasi konduktor kepada arus elektrik, I yang mengalir melalui suatu konduktor, (R = v/t ). Unit bagi rintangan adalah Ohm (Ω)

Rintangan merupakan keupayaan sesuatu konduktor dalam litar elektrik untuk menghadkan atau menentang aliran arus dalam litar tersebut. Penentangan arus ini boleh menjimatkan tenaga elektrik.

Ketiga-tiga kuantiti elektrik ini, arus, voltan dan rintangan berkait rapat antara satu sama lain dalam suatu litar. Hubungan antara ketiga-tiga kuantiti elektrik ini diterjemahkan dalam Hukum Ohm.

George Simon Ohm adalah seorang saintis yang menerbitkan juga menemukan Hukum Ohm. George Simon Ohm dilahirkan pada tahun 1787 di Jerman. Dia mendapat ijazah kedoktoran dan juga menjadi pensyarah matematik pada tahun 1805 di Universiti Erlangen, di Jerman.

Dia telah memulakan kajian berkaitan sel elektrokimia yang dicipta oleh saintis Itali iaitu Alessandro Volta. Sejurus itu, dengan menggunakan peralatannya sendiri untuk menjalankan eksperimen berkaitan elektrik, dia telah berhasil menemukan hukum asas elektrik iaitu Hukum Ohm. Dia meninggal dunia pada usia 65 tahun, 6 Julai 1854.

Hukum Ohm menyatakan arus elektrik, I yang mengalir melalui konduktor berkadar terus dengan Voltan, V yang merentasi konduktor itu jika suhu dan sifat fizikal yang lain dimalarkan. (V =IR)

Konduktor adalah suatu bahan yang mengalirkan arus elektrik. Terdapat dua jenis konduktor iaitu konduktor yang mematuhi Hukum Ohm disebut sebagai konduktor Ohm manakala konduktor yang tidak mematuhi Hukum Ohm dikenali sebagai konduktor bukan Ohm.

Contoh Konduktor Ohm ialah dawai konstantan, dawai kuprum, dawai nikrom dan dawai-dawai yang lain. Konduktor bukan Ohm pula mentol berfilamen, diod semikonduktor dan banyak lagi.

Gambar rajah di atas menunjukkan graf bagi konduktor Ohm.  Graf V melawan I, graf garis lurus yang mematuhi hukum Ohm iaitu voltan adalah berkadar terus dengan arus. Kadar pertambahan voltan adalah tetap. Semakin bertambah nilai voltan semakin bertambah nilai arus. Nilai rintangan pula adalah tetap.

Gambar rajah diatas menunjukkan graf bagi konduktor bukan Ohm. Graf V melawan I, graf garis lengkung. Nilai voltan adalah bertambah dengan nilai arus. Kadar pertambahan voltan semakin meningkat. Nilai rintangan pula meningkat.

Dalam kedua-dua graf bagi voltan melawan arus, nilai kecerunan graf adalah sama bagi nilai rintangan. (R =v/t)

Faktor-faktor yang Mempengaruhi Rintangan Konduktor

Beberapa faktor yang mempengaruhi kerintangan adalah:

Panjang Konduktor: Semakin bertambah panjang konduktor semakin bertambah rintangan Diameter Konduktor: Diameter atau luas keratan rentas bermaksud luas permukaan konduktor tersebut. Semakin bertambah luas permukaan keratan rentas, semakin rendah rintangannya. Rintangan bergantung pada tebal atau nipis sesuatu konduktor.   Jenis Bahan: Konduktor yang diperbuat daripada aluminium mempunyai nilai rintangan yang tinggi berbanding besiSuhu: Semakin tinggi suhu semakin tinggi rintangan. Oleh itu, jangan biarkan dawai dalam keadaan panas kerana ini boleh meningkatkan rintangannya.

Apakah yang dimaksudkan dengan kerintangan dawai? Kerintangan dawai membawa maksud suatu ukuran bagi keupayaan konduktor untuk menentang pengaliran arus elektrik. Kerintangan dawai boleh ditulis menggunakan simbol ( r ) dan unitnya adalah ( Wm ). Nilai kerintangan dawai bergantung pada sifat semula jadi bahan dan bergantung pada suhu bahan.  Formula kerintangan dawai adalah seperti yang ditunjukkan di bawah

Daripada formula di atas, boleh disimpulkan bahawa rintangan adalah berkadar langsung (directly proportional) dengan r (jenis bahan yang digunakan dan suhu) dan panjang konduktor. Jika wayar atau dawai yang digunakan adalah panjang maka nilai rintangannya akan bertambah.

Contoh situasi dimana, wayar pengecas telefon yang panjang akan melambatkan telefon itu untuk baterinya penuh. Daripada formula diatas juga dapat disimpulkan bahawa luas adalah berkadar songsang (inversely proportional) dengan rintangan. Semakin bertambah luas semakin kecil rintangannya.

Aplikasi Kerintangan Dawai Dalam Kehidupan Seharian

1. Kerintangan Dawai yang Tinggi

Terdapat beberapa alat elektrik yang kita gunakan memerlukan kerintangan dawai yang tinggi seperti dalam elemen pemanas seperti periuk nasi elektrik, air fryer, ketuhar, seterika dan lain-lain alat yang mempunyai elemen pemanas. Alat-alat ini digunakan untuk memanaskan sesuatu makanan atau pakaian.

Ciri-ciri seperti pemilihan konduktor untuk alat elektrik ini perlu dititikberatkan supaya alat ini boleh mengalirkan arus yang tinggi supaya cepat panas. Selain itu, alat-alat elektrik ini mempunyai takat lebur yang tinggi supaya dapat menjalankan kerjanya untuk memanaskan sesuatu makanan ataupun apa jua bahan.

Bahan-bahan yang digunakan untuk membuat sesuatu produk ini perlulah bahan yang tahan lama yang mempunyai kadar pengoksidaan yang rendah bagi mengurangkan risiko alat elektrik ini berkarat. Oleh itu, penting untuk kita memilih produk dan jenama yang berkualiti agar alat-alat elektrik ini boleh digunakan dengan selamat.

2. Kerintangan Dawai yang Rendah

Seterusnya, wayar penyambung mempunyai nilai kerintangan yang rendah adalah pilihan yang terbaik untuk setiap alat elektrik. Wayar yang diperbuat daripada aluminium, kuprum, konstantan dan lain-lain bahan perlulah menitikberatkan nilai kerintangan dawai yang lebih rendah, itulah ciri terbaik untuk wayar penyambung.

Hal ini kerana, lebih rendah nilai kerintangan lebih cekap sesuatu alat itu dan tidak ada pembaziran arus elektrik. Arus yang mengalir dalam wayar penyambung akan lebih tinggi. Contohnya wayar penyambung dalam lampu, arus elektrik akan mengalir dengan lebih banyak dan lampu akan lebih cerah.

Wayar penyambung yang rendah nilai kerintangannya mengelakkan daripada berlakunya pembaziran elektrik dan kadar arus yang hilang dapat dikurangkan. Selain itu, ia menghalang alat elektrik itu untuk tidak cepat panas berbeza dengan ciri-ciri alat elektrik untuk kerintangan dawai yang tinggi. Wayar penyambung yang diperbuat daripada dawai kuprum adalah yang terbaik kerana mempunyai nilai kerintangan yang rendah iaitu            1.68 C 10-8 Wm.

Setiap jenis bahan konduktor yang berbeza-beza mempunyai nilai kerintangan yang berbeza. Jenis bahan yang biasa digunakan ialah bahan bukan konduktor, semikonduktor, konduktor dan superkonduktor. Sekarang mari kita lihat perbezaan antara keempat-empat bahan ini.

Bukan konduktor merupakan bahan yang tidak mengkonduksikan elektrik dan merupakan penebat yang baik tetapi mempunyai nilai kerintangan yang sangat tinggi. Jika nilai kerintangannya tinggi maka arus yang mengalir adalah rendah.

Contoh penebat elektrik yang bagus adalah plastik, kayu dan getah. Plastik boleh digunakan sebagai penutup kotak fius, pemegang seperti kuali banyak menggunakan bahan bukan konduktorkerana sifatnya lambat panas.

Semikonduktor merupakan bahan yang mengkonduksikan elektrik lebih baik daripada penebat. Semikonduktor lebih baik daripada bukan konduktor tetapi kurang baik kekonduksian elektriknya daripada konduktor. Nilai kerintangannya pula berada di tengah-tengah antara bukan konduktor dan konduktor.

Contoh bahan semikonduktor, silicon, boron, germanium dan banyak lagi. Bahan-bahan ini banyak digunakan dalam transistor, integrated circuit (IC) yang digunakan dalam komputer.

Bahan konduktor boleh mengkonduksikan elektrik dengan baik. Ia bukanlah penebat dan mempunyai nilai kerintangan yang rendah. Jika rintangan adalah rendah maka arus adalah tinggi.

Disebabkan ia mempunyai nila kerintangan yang rendah banyak bahan elektrik menggunakan bahan konduktor dalam pembuatan barang elektrik. Contohnya, besi, karbon, aluminium, kuprum, konstantan dan banyak lagi. Walaupun bahan-bahan ini berbeza nilai kerintangannya tetapi ia masing-masing dapat mengalirkan elektrik dengan baik.

Superkonduktor adalah bahan yang sangat baik kekonduksian elektriknya kerana bahan ini tiada sebarang rintangan iaitu nilainya 0 Wm. Ini bermaksud tiada penentangan bagi arus yang mengalir dalam superkonduktor ini dan arus yang mengalir adalah sangat tinggi. Contoh bahan superkonduktor ialah cesium.

Banyak aplikasi yang digunakan dalam kehidupan seharian. Kabel penghantaran tenaga elektrik menggunakan superkonduktor yang meningkatkan kecekapan penghantaran tenaga tanpa berlakunya kehilangan haba.

Dalam bidang pengangkutan seperti magler train yang merupakan kereta api yang sangat laju di dunia. Superkonduktor ini diletakkan di bahagian tepi magler train yang akan menghasilkan elektromagnet yang membuatkan kereta api ini terapung. Disebabkan inilah magler train sangat laju dan pantas. Kebanyakan negara-negara maju seperti Jepun dan China menciptakan magler train ini dan sebagai pengangkutan mereka seharian.

Dalam bidang perubatan, superkonduktor digunakan dalam mesin MRI (Magnetic Resonance Imaging) untuk melihat dan memeriksa organ dalam tubuh badan manusia menggunakan magnetik dan gelombang radio.

Rintangan merupakan kuantiti elektrik yang penting dalam suatu litar. Jenis kerintangan dawai yang digunakan juga memainkan peranan yang sangat penting. Diantara bahan bukan konduktor, semikonduktor, konduktor dan superkonduktor, bahan yang paling terbaik nilai rintangannya adalah superkonduktor yang digunakan dalam alat elektrik yang canggih.

Kebanyakan alat elektrik menggunakan bahan konduktor yang mempunyai nilai rintangan yang rendah seterusnya dapat mengalirkan arus yang tinggi. justeru itu, penting untuk kita sebagai pengguna, membeli dan memilih barang-barang yang berkualiti dan sangat tinggi jaminannya agar tiada kecelakaan pada masa hadapan.

Buku Teks Fizik KSSM Tingkatan 5


Polonium: Definisi, Sifat, Sejarah dan Kegunaan

Apakah itu unsur polonium? Artikel ini akan membincangkan sifat, sejarah penghasilan polonium dan kegunaannnya dalam kehidupan seharian kita

Polonium adalah logam yang reaktif dan mempunyai ciri-ciri radioaktif yang sangat jarang ditemui. Polonium dikategorikan sebagai logam kerana apabila polonium didedahkan pada suhu yang tinggi berlaku pengaliran pada arus elektrik.

Polonium berwarna kelabu keperakan serta larut dalam asid yang cair dan sedikit larut dalam alkali. Ia mudah menguap dan tidak mempunyai isotop secara alami. Polonium semulajadi boleh diperolehi melalui proses pengasingan daripada mineral uranium dan rubidium.

Selain itu, polonium pernah dijumpai dalam asap daun tembakau yang ditanam dengan baja fosfat. Memandangkan polonium yang terdapat dari sumber semulajadi adalah terhad dan dalam jumlah yang kecil maka proses untuk mengekstraknya adalah rumit.

Justeru, polonium sering dihasilkan di makmal secara sentetik dengan mengebom bismuth-209  bersama neutron dalam reaktor nuklear lalu menghasilkan bismuth-210 yang terurai menjadi polonium-210. Kebanyakan polonium yang dikomersialkan di dunia dibuat di negara Rusia.

Nombor atom: 14Berat atom: 209Kumpulan: 16Takat Lebur: 254°CTakat didih: 62°CKetumpatan: 9.51 g.cm-3 at 20°C

Sejarah dan Cara Penghasilan

Polonium ditemui oleh Marie Curie iaitu seorang ahli kimia berbangsa Poland pada tahun 1898. Dia mendapatkan polonium daripada bijih pitchblende iaitu sejenis bahan yang terkandung dalam uranium atau dikenali juga sebagai uranium oksida.

Dalam proses pengasingan kimia, bijih uranium oksida dicampur dengan asid hidroklorik lalu menghasilkan larutan kemudian dipanaskan dengan hidrogen sulfida kemudian memendapkan polonium monosulfida PoS berserta logam sulfida.

Setelah diektrak, dia mendapati bijih itu lebih bersifat radioaktif berbanding uranium itu sendiri menyebabkan dia berasa curiga lalu beranggapan bijih pitchblende tersebut mesti mengandungi bahan radioaktif lain di dalamnya. Curie memperincikan proses berkenaan lalu mengektrak lagi beberapa tan pitchblende untuk mendapatkan sejumlah kecil polonium dan radium serta unsur radioaktif yang lain.

Satu tan unsur uranium hanya mengandungi sekitar 100 mikrogram polonium sahaja. Kewujudan unsur baharu ini telah pun diramal oleh Mendeleev. Dia menjangkakan akan ada unsur baharu yang akan memenuhi jadual berkala dengan berat atom 212. Curie telah berjaya mengekstrak isotop polonium-209 yang mempunyai jangka hayat 103 tahun.

Di Amerika Syarikat, polonium dihasilkan sebagai sebahagian daripada Projek Dayton Manhattan semasa Perang Dunia kedua.

Larutan polonium Po2+ pada mulanya berwarna merah jambu namun lama kelamaan berubah menjadi warna kuning dengan cepat kerana sinaran alfa daripada polonium mengubah larutan ion Po2+ menjadi Po4+.

Pada pH1 ion polonium dihidrolisis oleh asid kompleks seperti asid sitrik, asid oksalid dan asid tartarik. Polonium hidrida, PoH2 adalah cecair yang mudah meguap pada suhu persekitaran serta mempunyai tenaga ikatan yang mudah terpisah.

Polonium dihalida terbentuk dengan tindak balas secara langsung daripada unsur logam atau pengurangan PoCl4 dengan SO2 atau PoBr4 dengan H2S pada suhu persekitaran.

Tetrahalida diperoleh apabila polonium dioksida bertindak balas dengan hidrogen klorida, hidrogen bromida atau hidrogen iodida.

Kegunaan dan aplikasi harian

1. Sumber Pemancar Zarah alfa

Memandangkan polonium sangat radioaktif maka ia tidak mempunyai banyak aplikasi secara komersial. Polonium adalah pemancar alfa dan digunakan sebagai sumber zarah alfa dalam bentuk filem tipis pada cakera keluli tahan karat.

Polonium juga digunakan sebagai sumber haba dalam peralatan angkasa dan penjana elektrik memandangkan 1 gram polonium mampu mencapai suhu 500°C dan menghasilkan 140 watt kuasa elektrik apabila dipancarkan dengan zarah alfa.

Ia juga boleh dicampurkan dengan berilium sebagai sumber utama neutron yang penting dalam penghasilan senjata nuklear seperti bom atom.

Selain itu, ia juga digunakan sebagai alat antistatik dalam mesin di kebanyakan industri. Sebagai contoh semasa proses penggulungan kertas, kawat atau lembaran logam.

5. Penggunaan dalam industri fotografi

Polonium juga digunakan dalam berus untuk menghilangkan debu dari filem fotografi.

Polonium hendaklah dikendalikan dengan berhati-hati dan cermat. Ia mestilah sentiasa berada dalam keadaan ditutup rapat dengan penutup bagi melindungi pengguna memandangkan polonium adalah toksik. Pancaran yang dikeluarkan oleh polonium menjadikannya sangat berbahaya. Jika salah cara pengendalian, terdedah pada polonium dalam kuantiti yang banyak boleh membawa maut.

Polonium – PubchemPolonium – Royal Society of ChemistryPolonium – Britannica


Tellurium: Definisi, Sifat, Sejarah dan Kegunaan

Apakah itu unsur tellurium? Artikel ini akan membincangkan sifat, sejarah penghasilan tellurium dan kegunaannnya dalam kehidupan seharian kita

Tellurium adalah separa logam yang berwarna putih keperakan, berkilau dan rapuh berada dalam kumpulan 16 jadual berkala. Seperti selenium, ia jarang ditemui dalam bentuk unsur atau sebatian sebaliknya banyak ditemui dari hasil sampingan melalui proses penyulingan logam seperti tembaga atau timah.

Selain itu ia juga ditemui dalam keadaan dilitupi bersama emas atau perak.  Tellurium merangkumi hanya kira-kira satu bahagian per billion dalam kerak bumi dan biasanya banyak ditemui di angkasa. Tellurium mudah menguap menjadi hidrida dengan berat yang agak tumpat.

Tellurium tidak bergabung dengan gas oksigen sebaliknya terikat dengan chalcophiles dalam bentuk mineral yang lebih padat. Tellurium boleh bertindak sebagai semikonduktor yang mengalirkan arus elekrik dalam jumlah besar bergantung pada penjajaran atom. Pengaliran arus yang mengandungi tellurium akan meningkat apabila terdedah kepada cahaya. Tellurium yang dicairkan boleh menghakis tembaga, besi malah keluli tahan karat.

Nombor atom: 52Berat atom: 127.6Kumpulan: 16Takat lebur: 449.51°CTakat Didih: 988°CKetumpatan: 6.232 g cm−3

Sejarah dan Cara penghasilan

Pada tahun 1783, tellurium telah ditemui oleh Franz Joseph Müller von Reichenstein di Romania. Reichenstein yang merupakan pegawai perlombongan dan ketua pemeriksa lombong dan kilang garam di Transylvania. Dia tertarik untuk mengkaji bijih dari lombong kerana bijih itu mempunyai ciri-ciri logam yang berkilau.

Pada mulanya dia menyangka bahawa penemuannya itu merupakan bismuth iaitu logam yang mempunyai pelbagai kegunaan kerana ia hadir dalam bentuk calaverite iaitu gabungan yang wujud bersama logam emas. Reinchentein mengambil masa selama tiga tahun untuk meneliti bijih tersebut sebelum membuktikan bahawa di dalam bijih itu mengandungi unsur baru yang belum pernah ditemui.

Dia menerbitkan penemuannya dalam jurnal tetapi ianya tidak jelas dan ramai yang tidak menyedarinya akhirnya karyanya senyap dan dilupakan sehinggalah Martin Heinrich Klaproth iaitu seorang ahli kimia Jerman menyatakan penemuan unsur tellurium dalam sebuah risalah. Klaproth menamakan unsur baharu itu tellurium tetapi memberikan kredit sepenuhnya ke atas Reichenstein yang menjadi penemu pertama unsur tellurium.

Apabila tellurium terdedah di udara ia menghasilkan api yang berwarna hijau kebiruan dan membentuk tellurium dioksida dengan persamaan kimia berikut Te(s) + 2O2(g) → TeO2(s).

Tellurium tidak bertindak balas dengan air atau asid hidroklorik tetapi larut dalam asid nitrik dan asid sulfurik yang pekat dengan menghasilkan larutan berwarna merah.

Tellurium larut dalam kalium hidroksida dengan kehadiran udara lalu membentuk larutan merah pekat. Klorin triflorida bertindak balas pantas dengan tellurium lalu menghasilkan api. Tindak balas yang kuat berlaku apabila tellurium yang dicairkan dicampur dengan natrium.

Apabila tellurium dibakar maka ia menghasilkan gas tellurium oksida yang toksik. Tellurium bertindak balas dengan gas halogen. Sebagai contoh, dalam keadaan terkawal dan tertutup tellurium bertindak balas dengan klorin lalu membentuk tellurium klorida, Te3Cl2.

Tellurium bertindak balas dengan fluorin lalu menghasilkan nyalaan dan membentuk fluorida heksafluorida Tellurium (VI), 8TeF6. Tellurium  berinteraksi dengan fluorin yang dicampurkan dengan gas nitrogen pada suhu 0°C membentuk tetrafluorida Tellurium (IV) fluoride. Tellurium tidak bertindak balas dengan basa cair walaupun dalam keadaan normal.

Kegunaan atau Aplikasi harian

Penghasilan Aloi: Tellurium banyak digunakan untuk menghasilkan aloi. Sejumlah kecil tellurium ditambahkan ke dalam aluminium, tembaga, keluli tahan karat atau timah untuk meningkatkan ketahanan, kekuatan dan menghalang hakisan. Pembuatan Seramik: Tellurium juga digunakan dalam pembuatan seperti bekas penuang besi, seramik, panel suria dan cermin kalsogenida. Apabila tellurium ditambahkan ke dalam getah, ia akan mempercepat proses pengawetan dan menjadikannya tahan terhadap minyak yang menjadikan getah mudah lembut. Pembuatan kaca dan CD: Selain itu tellurium digunakan sebagai pewarna tambahan dalam pembuatan kaca dan gelas. Tellurium suboksida digunakan dalam lapisan media cakera optik yang dapat ditulis semula seperti CD atau DVD. Tellurium juga ditambahkan ke dalam asid sulfurik untuk meningkatkan daya tahan. Semikonduktur: Logam yang mengandungi tellurium atau dipanggil sebagai bismuth digunakan dalam pembuatan semikonduktor iaitu alat termoelektrik yang digunakan sebagai sumber elektrik atau untuk tujuan penyejukan.

Tellurium – BritannicaTellurium – Royal Society of ChemostryTellurium – LentechTellurium – Livescience\


Oksigen: Definisi, Sifat, Sejarah dan Kegunaan

Apakah itu unsur oksigen? Artikel ini akan membincangkan sifat, sejarah penghasilan oksigen dan kegunaannnya dalam kehidupan seharian kita

Oksigen adalah ahli kumpulan kalsogen dalam jadual berkala dan merupakan unsur bukan logam yang sangat reaktif. Oleh itu, ia membentuk sebatian terutamanya oksida dengan hampir semua unsur lain.

Dalam keadaan normal oksigen adalah gas tidak berwarna, tidak berbau dan tanpa rasa serta mengembun dengan warna cecair biru muda. Oksigen hadir dalam bentuk gas pada suhu persekitaran.

Selepas hidrogen dan helium, oksigen adalah unsur ketiga paling banyak di alam semesta iaitu sebanyak 21%. Oksigen adalah agen pengoksidaan yang kuat dan mempunyai elektronegativiti tinggi daripada semua unsur reaktif iaitu kedua tertinggi selepas fluorin.

Gas oksigen biasanya wujud dalam bentuk molekul diatomik, O2 pada suhu dan tekanan standard. Oksigen juga wujud dalam bentuk molekul triatomik, O3 yang dipanggil lapisan ozon yang menyerap sinaran ultraviolet bagi melindungi bumi.

Oksigen merupakan unsur penting dalam proses pernafasan dan mempengaruhi sebahagian besar sel hidup serta proses pembakaran. Oksigen terhasil daripada proses fotosintesis diantara air dan karbon dioksida dengan menggunakan tenaga matahari.

Nombor Atom: 16Berat Atom: 16Kumpulan: 16Takat lebur: -219°CTakat didih: -183°CKetumpatan:  1.429 kg/m3 at 20°C

Sejarah dan Cara Penghasilan

Pada tahun 1608, Cornelius Drebbel adalah manusia pertama yang sedar tentang kewujudan unsur baru hasil daripada pemanasan saltpeter iaitu kalium nitrat, KNO3 yang mengeluarkan gas. Namun dia tidak dapat mengenalpasti bahawa gas itu sebenarnya adalah oksigen.

Menurut Royal Society of Chemistry (RSC). Identiti gas itu tetap menjadi misteri hingga tahun 1770-an sehinggalah Joseph Priestley yang menjadi orang pertama menerbitkan catatan mengenai oksigen setelah mengkajinya pada tahun 1774. Dia mengasingkan oksigen dengan memancarkan sinar matahari ke dalam merkuri oksida, HgO lalu mengumpulkan gas yang keluar.

Dia menyatakan bahawa lilin terbakar dengan lebih pantas di dalamnya serta pernafasan juga menjadi lebih mudah. Namun begitu, Saintis Switzerland, Carl Wilhelm Steele dikatakan sebagai orang pertama yang telah mengasingkan oksigen pada tahun 1771 serta terlebih dahulu menulis cacatan mengenainya tetapi malangnya karyanya tidak diterbitkan sehinggalah pada tahun 1777.

Orang ketiga yang mendakwa menemukan oksigen adalah Antoine-Laurent de Lavoisier, iaitu seorang Ahli Kimia Perancis yang telah memberi nama unsur tersebut. Nama oksigen berasal dari bahasa Yunani iaitu “oxy” dan “gen” yang bermaksud pembentuk asid.

Tindak balas yang paling dikenali adalah tindak balas diantara oksigen dan hidrogen yang membentuk air dengan persamaan kimia yang berikut 2H2 (g) + O2 (g) → 2H2O. Atom hidrogen terikat secara kovalen dengan oksigen dalam molekul air. Air adalah sebatian serba boleh dan terlibat dalam keseimbangan asid-alkali, reaksi pengurangan dan pengoksidaan. Ia juga boleh bertindak sebagai asid, alkali, agen pengurang, atau agen pengoksidaan. Kebolehan pelbagai aspek air menjadikannya salah satu sebatian terpenting di bumi.

Tambahan pula, oksigen boleh bertindak balas dengan hidrogen untuk menghasilkan hidrogen peroksida dengan persamaan kimia berikut H2+O2→H2O2. Hidrogen peroksida mempunyai potensi yang besar dalam industri.

Selain itu, oksigen bersifat reaktif dan akan membentuk oksida dengan semua unsur lain kecuali helium, neon, argon dan krypton.

Oksigen bertindak balas dengan pantas apabila dicampur dengan unsur logam. Contohnya litium, natrium, kalium, rubidium, dan cesium yang dicampur dengan oksigen akan menyala lalu terjadilah proses pembakaran.

Aplikasi dan Kegunaan harian

1. Penggunaan dalam Industri Keluli dan polymer

Penggunaan gas oksigen secara komersial yang terbesar adalah dalam industri keluli dan logam. Sejumlah besar oksigen juga digunakan dalam pembuatan pelbagai jenis bahan kimia termasuk asid nitrat dan hidrogen peroksida. Ia juga digunakan dalam pembuatan etilena oksida yang digunakan sebagai antibeku untuk membuat poliester, kloroetena dan PVC.

Oksigen juga sering digabungkan dengan asetilena, C2H2 iaitu sebatian untuk menghasilkan api yang sangat panas yang penting dalam proses pembuatan gelas. Oksigen digabungkan dengan hidrogen dijadikan bahan bakar untuk menghasilkan roket agar berfungsi dengan baik.

Kita sedia maklum oksigen adalah gas yang penting dalam proses pernafasan. Justeru, ia sering digunakan dalam bidang perubatan untuk merawat pesakit. Penggunaan oksigen digunakan di hospital terutamanya untuk meningkatkan keupayaan pengaliran oksigen ke paru-paru.

Contohnya seperti pesakit yang dijangkiti dengan virus Covid-19 yang memerlukan bantuan mesin pernafasan bagi meringankan beban kerja pada jantung. Terapi gas oksigen juga digunakan untuk merawat emfisema, asma, kegagalan jantung kongestif serta penyakit lain yang disebabkan oleh peningkatan tekanan pada arteri pulmonari.

Oxygen – LenntechOxygen – LivescienceOxygen – Royal Soc


Selenium: Definisi, Sifat, Sejarah dan Kegunaan

Apakah itu unsur selenium? Artikel ini akan membincangkan sifat, sejarah penghasilan selenium dan kegunaannnya dalam kehidupan seharian kita

Selenium adalah logam separa yang wujud dalam dua keadaan iaitu logam keperakan atau serbuk merah dan tergolong dalam kumpulan 16 dalam jadual berkala. Ia jarang ditemui dalam bentuk unsur atau sebatian tetapi sering ditemui bersama dengan logam berat seperti tembaga, merkuri, plumbum, perak dan mineral lain.

Ia merupakan penebat elektrik yang baik apabila didedahkan pada cahaya. Kira-kira 90 bahagian per bilion selenium ditemui dalam kerak bumi pada satu-satu masa. Selenium diperlukan sebagai mineral penting dalam kehidupan seperti manusia dan haiwan untuk fungsi sel yang lebih baik.

Ia seringkali ditambah ke dalam multivitamin dan makanan tambahan seperti susu bayi memandangkan ia mengandungi enzim antioksidan seperti glutathione peroksida untuk perkembangan sel. Walaubagaimanapun pengambilannya perlu dikawal kerana dos yang berlebihan akan menyebabkan keracunan.

Nombor Atom: 34Berat atom: 78.97Kumpulan: 16Takat lebur: 217°CTakat didih: 668°CKetumpatan: 4.79 g.cm-3 at 20°C

Sejarah dan Cara penghasilan

Selenium ditemui oleh Jöns Jacob Berzelius di Stockholm pada tahun 1817. Pada mulanya dia mengkaji tentang asid sulfurik di kilang miliknya di Gripsholm, Sweden. Dia tertarik dengan mendapan yang berwarna merah kecoklatan yang terkumpul pada bahagian bawah sampel asid berkenaan.

Pada mulanya dia menganggap bahawa unsur itu adalah tellurium kerana mengeluarkan bau lobak yang kuat apabila dipanaskan namun setelah itu dia menyedari bahawa sebenarnya penemuannya itu adalah unsur baru. Dia perhatikan bahawa unsur itu mempunyai persamaan sifat antara unsur sulfur dan tellurium.

Akhirnya Berzelius menganalisis semula sampel berkenaan dan menulis surat kepada rakannya iaitu Alaxander Marcet menyatakan bahawa dia telah menemui unsur baharu yang dinamakan selenium. Memandangkan ia mempunyai persamaan dengan tellurium, Berzelius menamakan unsur baru itu dengan yang bermaksud ‘bulan’ dalam bahasa Yunani.

Menjelang beberapa hari kemudian, Berzelius menemui bijih asli yang mempunyai kandungan selenium yang tinggi sebelum dia menulis surat kepada badan Saintifik Dunia mengenai hasil penemuannya untuk diiktiraf.

Selenium terbakar jika didedahkan di udara tetapi tidak mempunyai apa-apa kesan jika dilarutkan dalam air.

Namun ia boleh larut dalam asid nitrat dan alkali pekat. Apabila selenium bercampur dengan oksigen maka membentuk dua oksida iaitu selenium dioksida, SeO2 dan selenium trioksida, SeO3.

Selenium bertindak balas dengan florin lalu membentuk selenium hexafluorida, 8SeF6 manakala selenium juga bertindak balas dengan klorin dan bromin untuk membentuk diselenium diklorida, Se2Cl2 dan diselenium dibromida, Se2Br2.

Selain itu selenium juga bertindak balas dengan logam lalu membentuk selenida contohnya selenium bertindak balas dengan aluminium maka menghasilkan aluminum selenida.

Kegunaan dan aplikasi harian

Penggunaan selenium yang terbesar adalah digunakan sebagai bahan tambahan dalam pembuatan kaca. Sebahagian sebatian selenium digunakan untuk menyamarkan warna pada gelas manakala  sebahagian lain digunakan untuk menghasilkan warna merah pekat seperti penghasilan kaca berwarna gelap yang dipanggil tint bagi menghalang cahaya matahari yang mengandungi sinaran UV menembusi kaca contohnya tingkap kereta.

Selain itu, selenium digunakan untuk membuat pigmen dalam industri seramik, cat dan plastik. Selenium juga digunakan dalam syampoo anti kelumumur kerana ia mempunyai ciri-ciri toksik yang mampu membunuh kelumumur.

Selain itu selenium dijadikan sebagai bahan tambahan dalam pembuatan keluli tahan karat. Selenium mempunyai ciri-ciri fotovoltaj iaitu keupayaan untuk menukar tenaga cahaya menjadi tenaga elektrik. Rintangan selenium terhadap aliran elektrik dipengaruhi oleh jumlah pancaran sinar cahaya.

Semakin meningkat sinar cahaya, semakin meningkat pengaliran arus elektrik. Oleh itu ia banyak digunakan dalam peranti yang memerlukan intensiti cahaya seperti kamera dan mesin fotokopi.

Selenium juga sering dijadikan sebagai bahan semikonduktor dan digunakan dalam alat elektronik bagi menggantikan silikon.

4. Fungsi dalam badan

Asasnya selenium adalah mineral penting dalam pemakanan. Selenium berperanan memguatkan otot sendi, jantung dan kesihatan mata. Ia juga mempunyai peranan dalam dalam sintesis DNA, sistem imun dan sistem pembiakan.

Walaubagaimanapun, pengambilan suplemen yang mengandungi selenium tidak digalakkan oleh American Cancer Society. Hal ini kerana jika berlaku sedikit kesalahan dalam jumlah dos maka ia akan menjadi toksik kepada badan. Bagi orang yang telah mempunyai kandungan selenium yang mencukupi dalam badan, pengambilan makanan tambahan yang mengandungi selenium akan memberi kesan yang buruk.

Chemistry of Selenium – LibretextSelenium – BrittanicaSelenium – LentechSelenium – Royal Society of Chemistry


Astatin: Definisi, Sifat, Sejarah dan Kegunaan

Apakah itu unsur Astatin? Artikel ini akan membincangkan sifat, sejarah penghasilan astatin dan kegunaannnya dalam kehidupan seharian kita

Astatin adalah unsur terakhir yang berada dalam kumpulan 17 jadual berkala merupakan unsur yang paling jarang ditemui secara semula jadi dalam kerak bumi dan hanya berlaku hasil daripada penguraian daripada unsur yang lebih berat.

Astatin adalah unsur yang sangat radioaktif dan merupakan halogen paling berat yang pernah diketahui. Selain itu, ia adalah satu-satunya halogen bukan molekul diatomik dengan bentuk logam pepejal berwarna hitam pada suhu persekitaran.

Sifat kimianya dipercayai serupa dengan iodin. Unsur ini tidak banyak dikaji kerana kesemua isotop astatin mempunyai jangka hayat yang pendek iaitu sekitar separuh hayat. Isotop yang paling stabil adalah astatin-210, dengan jangka hayat 8.1 jam.

Sejumlah kecil astatin terdapat di alam hasil daripada penguraian uranium dan torium dengan jumlahnya dalam kerak bumi pada waktu tertentu kurang daripada 30 gram. Kerana kekurangannya, astatin biasanya dihasilkan secara sintetik ketika diperlukan.

Sejumlah 0.05 mikrogram astatin telah dihasilkan sehingga kini. Unsur aslinya sehingga kini tidak dapat dikaji kerana mana-mana spesimen makroskopik akan segera diuap oleh kepanasan radioaktifnya. Walaubagaimanapun unsur astatin boleh dihasilkan dengan melarutkannya dalam cecair di makmal.

Nombor Atom: 85Berat Atom: 210Kumpulan: 17Takat lebur: 300°CTakat didih: 350°C

Unsur astatin buat pertama kali ditemui di University of California pada tahun 1940 oleh Dale R. Corson, K.R. Mackenzie, dan Emilio Segré. Mereka menamakan unsur itu ‘astatos’ dalam Bahasa Yunani bermaksud tidak stabil.

Empat isotop astatin ditemukan secara semulajadi walaupun terdapat kurang daripada satu gram astatin pada waktu waktu tertentu di kerak bumi. Astatin-210 adalah isotop paling stabil diikuti dengan astatin-211 yang biasa digunakan dalam perubatan.

Astatin boleh dihasilkan secara sintetik di makmal dengan mengebom bismut menggunakan zarah alfa. Mereka menggunakan siklotron iaitu sejenis alat yang digunakan untuk mempercepat proses penghasilan astatin.

Walaupun mereka telah melaporkan hasil penemuan itu namun tidak dapat meneruskan penelitian serta kajian kerana Perang Dunia II yang tercetus dan tuntutan projek Manhattan yang mengalihkan tumpuan kesemua penyelidik bahan radioaktif ke arah pembuatan senjata nuklear.

Astatin adalah yang paling tidak reaktif diantara kesemua halogen dan menunjukkan ciri-ciri kelogaman yang paling tinggi berbanding semua halogen.

Sebatiannya telah disintesis secara mikroskopik dan dikaji secara intensif sebelum disintegrasi radioaktif berlaku. Reaksi kimia diuji di makmal dengan melarutkan astatin cair dengan sejumlah iodin yang banyak. Astatin bertindak balas dengan homolog yang lebih ringan seperti iodin, bromin, dan klorin dalam keadaan wap.

Tindak balas ini menghasilkan sebatian interhalogen diatomik dengan formula AtI, AtBr, dan AtCl. Selain itu, astatin juga boleh bertindak balas dengan hidrogen untuk membentuk hidrogen astatida yang apabila dilarutkan dalam air lalu menghasilkan asid hidrastatik.

Selain itu, astatin boleh bergabung dengan boron, carbon dan nitrogen. Astatin dapat menggantikan atom hidrogen dalam benzena untuk membentuk astatobenzena C6H5At dan sebatian ini boleh dioksidakan menjadi C6H5AtCl2 apabila dicampur dengan klorin.

Astatin-211 adalah satu-satunya unsur isotop yang boleh digunakan secara komersial kerana sifatnya mudah terurai menjadikannya berguna sebagai sumber radiasi jarak pendek dalam terapi zarah alfa yang digunakan dalam rawatan kanser.

Kaedahnya seperti penggunaan isotop iodin-113 dalam rawatan terapi pesakit tiroid yang dikumpulkan pada sel yang disasarkan di sekitar kelenjar tiroid. Walaubagaimanapun, astatin-211 mengurai dengan lebih cepat dan hanya memancarkan zarah alfa yang mempunyai kurang kecenderungan untuk bergerak ke sekitar target tisu berbanding zarah beta yang dihasilkan oleh iodin-113 yang mampu bergerak lebih cepat ke kawasan tisu yang dikehendaki.

Namun begitu, para Saintis menyimpulkan bahawa isotop astatine-211 mempunyai potensi yang cerah dalam bidang perubatan dan dapat meningkatkan kecekapan Radio-iodine Therapy(RIT) untuk merawat tumor dan kanser terutamanya jika rawatan dimulakan pada peringkat awal. Kaedah RIT ini juga berpotensi untuk membunuh sisa sel-sel tumor yang biasanya tahan terhadap kimoterapi dan terapi radioaktif.

Astatine Isotope – PubchemAstatine – Royal Society of ChemistryAstatine – Amerinca ElementFacts of about Astatine – Livesince


Strontium: Definisi, Sifat, Sejarah dan Kegunaan

Apakah itu unsur strontium? Artikel ini akan membincangkan sifat, sejarah penghasilan strontium dan kegunaannnya dalam kehidupan seharian kita

Strontium merupakan logam bumi alkali yang sangat reaktif dan wujud dalam warna putih seakan perak. Stronium yang ditemui secara semula jadi dalam bijih dan batuan tidak membahayakan kesihatan. Namun ianya boleh wujud dalam keadaan radioaktif hasil daripada tindak balas nuklear sebagai isotop Sr-90.

Isotop ini mempunyai setengah hayat yang lama iaitu sepanjang 28 tahun. Apabila diserap ke dalam tisu tulang, ianya mampu merosakkan sumsum tulang dan menyebabkan kematian. Strontium yang diproses daripada bijih mempunyai banyak aplikasi, menjadikkannya bahan yang dieksplotasi secara meluas dalam industri.

Antara sifat utama bagi strontium adalah seperti berikut:

Nombor Atom: 38Berat Atom: 87.62Kumpulan: 2Takat lebur: 777 oCTakat didih: 1377 oCKetumpatan: 2.64

Logam strontium tulen ditemui pada tahun 1801 di London Royal Institution. Saintis bernama Humphry Davy telah menjalankan proses elektrolisis antara strontium klorida (SrCl2) dan merkuri oksida (HgO) bagi mendapatkan logam tulen tersebut.

Menurut sejarah awal penemuan, seorang ahli kimia bernama Adair Crawford telah menemui logam strontium dalam bentuk sebatian namun tidak berjaya menjalankan kajian lanjut walaupun beliau percaya batuan tersebut mempunyai mineral baharu. Penemuan ini adalah hasil kajiannya terhadap mineral witerit yang dipercayai mempunyai campuran mineral asing yang belum dikenalpasti. Pada tahun 1791, Thomas Charles Hope telah menjalankan ujian terhadap mineral strontium dan mengesahkan ianya sejenis mineral baharu.

Kira-kira 140 000 tan strontium dihasilkan setiap tahun dengan China dan Spain sebagai negara pengeluar utama. Penghasilan strontium secara komersial kebiasaannya menggunakan bijih selestit (SrSO4) atau strontianit (SrCO3) sebagai sumber utama. Bagi memproses strontium, terdapat dua peringkat yang perlu dilalui. Peringkat pertama melibatkan pemprosesan bijih kepada bahan kimia iaitu strontium sulfat atau karbonat. Kemudian, bahan kimia ini akan digunakan untuk menghasilkan logam strontium dalam peringkat kedua.

Bagi memproses bijih selestit, terdapat dua cara yang boleh diaplikasi iaitu melalui proses abu soda atau kalsinasi. Proses abu soda adalah lebih ringkas namun tidak dijalankan secara meluas kerana hasil strontium karbonatnya adalah kurang berkualiti berbanding proses kalsinasi yang mempunyai hasil sebanyak 98% ketulenan.

Hasil strontium karbonat atau sulfat ini akan diproses dengan meggunakan asid hidroklorik bagi menghasilkan strontium klorida (SrCl) untuk mendapatkan logam strontium. Strontium klorida akan bertindak balas bersama kalium klorida (KCl) atau amonium klorida (NH4Cl) sebelum menjalani proses elektolisis dalam bentuk cecair. Hasil akhir bagi proses ini adalah logam strontium dan juga gas klorin. Proses ini dapat diringkaskan melalui persamaan kimia berikut:

SrSO4 atau SrCO3 + HCl → SrCl

SrCl + KCl atau NH4Cl → Sr + Cl2

Secara umumnya, strontium adalah amat reaktif terhadap air dan oksigen, menjadikkanya wujud semula jadi dalam keadaan sebatian tidak tulen. Logam strontium dalam bentuk serbuk cukup reaktif untuk terbakar dengan sendiri. Oleh itu, logam ini biasanya disimpan bersama kerosin bagi mengelakkannya bertindak balas secara spontan.

Tindak balas bersama udara

Strontium amat reaktif bersama oksigen di udara. Kebiasaannya ia wujud bersama lapisan oksida pada permukaan logam yang melindunginya dari tindak balas lanjut. Apabila dibakar, ia menghasilkan nyalaan merah terang.

2Sr + O2 → 2SrO

Tindak balas bersama air

Strontium secara tulen tidak larut dalam air namun ianya bertindak balas bagi menghasilkan gas hidrogen. Dalam keadaan sebatian, ia boleh larut dalam air malahan ditemui dalam air laut dengan kepekatan yang rendah. Dalam air, ianya wujud sebagai ion Sr2+ dan SrOH+. Hasil pemerhatian eksperimen bagi strontium yang direndam air, dapat dilihat buih gas hidrogen pada permukaan dan hanya mengambil masa beberapa minit bagi menjalankan tindak balas. Stronium hidroksida yang dihasilkan pula merupakan bahan perengsa yang boleh menyebabkan iritasi.

Sr + 2H2O → Sr(OH)2 + H2

Tindak balas bersama halogen

Elemen dalam kumpulan 17 atau halogen bertindak balas secara reaktif bersama strontium. Ianya menghasilkan dihalida dan memerlukan haba yang tinggi untuk bertindak balas bersama bromin dan iodin.

Sr + Cl2 atau Br2 atau I2 → SrCl2 atau SrBr2 atau SrI2

Strontium paling banyak ditemui dalam tiub kaca televisyen berwarna. Sebanyak 66% daripada strontium digunakan untuk aplikasi ini. Dengan penggunaan strontium, ia dapat menghalang pelepasan x-ray yang membahaya daripada kaca televisyen.

Bagi penghasilan ferit magnet menggunakan besi, sedikit elemen logam perlu ditambah dalam sebatian. Strontium merupakan antara bahan logam yang ideal untuk aplikasi ini, malahan sebanyak kira-kira 13% daripada pengeluaran strontium digunakan untuk tujuan ini.

3. Bercahaya dalam Gelap

Selain itu, strontium dapat membantu proses memperhaluskan zink dalam industri. Logam ini juga merupakan bahan cat yang menyala dalam gelap. Ianya menyerap cahaya ketika terang dan menghasilkan cahaya apabila gelap.

4. Pembuatan Bunga api

Strontium terkenal dengan penghasilan nyalaan merahnya apabila dibakar. Malah ini merupakan penemuan awal Thomas Charles Hope semasa menguji mineral strontium dengan membakarnya pada lilin.

Oleh itu, strontium juga sesuai digunakan sebagai bahan untuk menghasilkan bunga api dan suar dengan nyalaan merah yang terang.

5. Menganalisis usia sesuatu fosil

Bagi saintis yang mengkaji penemuan tulang seperti ahli antropologi, mereka membandingkan isotop-isotop strontium yang dijumpai dalam tulang dan gigi dengan kalsium atau zink. Hasilnya dapat memberikan anggaran tempat asal penemuan, diet atau usia tulang yang ditemui.

Strontium dapat bertindak balas dengan pengesan kalsium dalam badan dan diserap oleh manusia kerana ianya mempunyai sifat seakan-akan kalsium.

Dalam bidang kesihatan pula, strontium sedang dikaji keberkesanannya dalam merawat masalah tulang seperti osteoporosis dan artritis. Setakat ini tidak terdapat bukti saintifik yang dapat menyokong bahawa strontium efektif bagi rawatan apabila diambil sebagai makanan tambahan.

Namun, strontium dalam bentuk strontium-89 diambil secara intaverna berkesan bagi pesakit kanser prostat dan kanser tulang untuk membunuh sel kanser. Strontium klorida juga merupakan bahan dalam ubat gigi yang khusus untuk merawat gigi sensitif.

Strontium – Royal Society of ChemistryStrontium – WebMDStrontium – Livescience


10 Makanan untuk Masalah Jerawat Anda

Apakah makanan untuk mereka yang mengalami masalah jerawat? Artikel akan membincangkan makanan yang sesuai untuk masalah jerawat anda.

Pasti setiap daripada kita pernah mengalami masalah jerawat bukan? Jerawat atau juga turut dikenali sebagai acne vulgaris merupakan salah satu masalah inflamasi atau keradangan pada kulit yang disebabkan oleh peningkatan penghasilan sebum, gangguan proses keratinisasi dan jangkitan bakteria pada folikel rambut di beberapa bahagian badan seperti muka, tengkuk, dada dan belakang badan (1).

Masalah jerawat ini sering terjadi apabila seseorang itu sudah mencapai akil baligh di mana mungkin terjadinya ketidakseimbangan hormon badan. Masalah jerawat ini boleh diatasi dengan pelbagai cara seperti penggunaan ubat-ubatan topikal ataupun oral yang telah diberi oleh dermatologi.

Bagi mereka yang sudah lama mengamalkan rutin penjagaan kulit, pasti mereka sudah tahu apakah tindakan yang sesuai dilakukan apabila timbulnya masalah jerawat ini seperti meningkatkan hidrasi kulit, tidak meninggalkan penggunaan krim pelindung matahri dan lain-lain lagi. Namun begitu, wujudkah makanan yang dapat membantu masalah jerawat ini? Artikel ini akan membincangkan dengan lebih lanjut akan makanan yang sesuai untuk masalah jerawat.

Jerawat merupakan masalah kulit yang boleh disebabkan oleh beberapa punca dan masalah. Berikut merupakan punca bagi terjadinya masalah kulit ini.

Penghasilan minyak dan sebum yang berlebihan yang menyebabkan peyumbatan pada pori.Pengumpulan sel-sel kulit mati pada kulit yang berkumpul pada bahagian folikel rambut.Jangkitan bakteria.Perubahan hormon terutamanya ketika fasa akil baligh yang menyebabkan penghasilan hormon androgen yang tinggi.Masalah kesihatan seperti sindrom polisistik ovari yang mengganggu keseimbangan hormon yang juga dapat menyebabkan masalah jerawat.Pengunaan beberapa jenis ubat-ubatan seperti kortikosteroid.Pengambilan sesetengah jenis makanan juga dapat menyebabkan masalah jerawat pada sesetengah individu.

Terdapat pelbagai simptom jerawat dan ianya berbeza mengikut jenis jerawat. Berikut merupakan simptom-simptom bagi jerawat berdasarkan AAD (American Academy of Dermatology Association) (2)

Whitehead adalah apabila terdapat pengumpulan minyak dan sel kulit mati yang menutup liang roma. Ini akan menghasilkan kesan cela yang berwarna putih kerana liang yang tertutup akan menghalang proses pengoksidaan.

Blackhead pula adalah sejenis jerawat berwarna hitam. Warna hitam ini terhasil kerana liang roma yang terbuka mendedahkan sebum di dalamnya kepada udara dan kekotoran dari luar.

Pimple pula adalah apabila kulit kelihatan membengkak dan berwarna kemerah-merahan. Sekiranya pimple ini mengandungi pus, ianya dikenali sebagai pustule dan sekiranya ianya tidak mengandungi pus ianya dikenali sebagai papule.

Simptom ini melibatkan bakteria yang menyebabkan inflamasi pada bahagian dalam kulit dan ianya akan menghasilkan rasa yang sakit berbanding yang lain. Cyst adalah apabila ianya mengandungi pus manakala nodul adalah apabila ianya tidak mengandungi pus.

10 Makanan untuk Masalah Jerawat

Beberapa kajian telah dijalankan dan menyimpulkan bahawa tiada jawapan untuk mengaitkan bahawa diet merupakan punca kepada masalah jerawat. Namun begitu berikut merupakan antara makanan yang dikatakan sesuai diambil untuk mengatasi masalah jerawat.

Pasti anda sering mendengar bukan bahawa pengambilan air yang mencukupi dapat membantu mengatasi masalah jerawat. Bagaimana pengambilan air yang mencukupi dapat membantu sedikit sebanyak untuk mengatasi masalah jerawat.

Pengambilan air kosong yang mencukupi dapat mengelakkan dehidrasi badan dan mencegah kekeringan kulit. Kulit yang kering sering terdedah kepada masalah kulit dan jangkitan bakteria (3)

2. Makanan rendah indek glisemik

Apa itu makanan yang rendah indek glisemik? Makanan yang mengandungi indek glisemik yang rendah adalah makanan yang dapat menaikkan paras gula di dalam darah dengan perlahan. Antara makanan yang rendah indek glisemik adalah beras perang dan roti gandum penuh. Satu kajian telah menemukan bahawa pengambilan makanan yang mempunyai indek glisemik yang rendah dapat mengatasi masalah jerawat (4).

Seringkali kita mendengar bahawa teh hijau mempunyai pelbagai kebaikan terhadap kesihatan tubuh badan. Satu kajian telah dijalankan untuk mengkaji kesan esktrak teh hijau tanpa kafein terhadap peserta wanita yang mempunyai jerawat (5).

Kajian ini mendapati bahawa pemberian ekstrak teh hijau dapat mengatasi masalah jerawat di kalangan peserta. Namun begitu, lebih banyak kajian diperlukan untuk menyokong kajian ini.

Artikel Berkaitan: 10 Khasiat Teh Hijau pada Kesihatan

4. Makanan tinggi zink

Zink merupakan sejenis mikronutrisi yang boleh didapati di dalam makanan seperti ayam, tofu, kekacang dan pelbagai lagi. Satu kajian telah dijalankan untuk mengkaji paras zink di dalam badan dan kaitannya dengan jerawat (6).

Kajian ini mendapati bahawa paras serum zink yang rendah berkait dengan kemunculan jerawat di mana zink ini penting untuk perkembangan kulit dan keseimbangan hormon.

Pasti ramai diantara pembaca pernah mendengar apa itu omega 3. Omega 3 adalah sejenis lemak baik di mana antara fungsinya adalah untuk mengurankan inflamasi dan keradangan. Antara makanan yang kaya dengan sumber omega 3 ialah ikan, kekacang dan minyak sayuran.

Satu kajian telah dijalankan untuk mengkaji hubungan di antara omega 3 dan jerawat (7). Kajian ini mendapati pemberian suplemen omega 3 dapat mengurangkan penghasilan jerawat.

Artikel berkaitan: 5 Khasiat minyak omega 3

Umum mengetahui bahawa sayur-sayuran mempunyai pelbagai kelebihan untuk kesihatan. Selain daripada mempunyai indek glisemik yang rendah (seperti yang diterangkan di atas), sayur-sayuran juga mempunya pelbagai mineral yang membantu untuk menjaga kesihatan kulit. ianya kaya dengan sumber antioksida yang dapat mencegah sel kulit daripada tekanan oksida.

Selain sayur-sayuran, buah-buahan turut digalakkan pengambilannya. Kita disarankan untuk mengambil sebanyak dua hidangan buah setiap hari untuk memenuhi keperluan serat harian. Antara buah-buahan yang disarankan ialah buah-buahan beri kerana ianya kaya dengan sumber antioksida (8).

8. Herba dan rempah ratus

Herba dan rempah ratus bukan sahaja dapat menambahkan rasa di dalam makanan malah sifat anti inflamasinya turut dikatakan dapat menyelesaikan masalah jerawat. Antaranya adalah kunyit, kulit kayu manis, lada hitam dan lain-lain (9).

Tahukah anda protein merupakan salah satu komponen yang penting diperlukan oleh tubuh untuk menghasilkan sel-sel yang baru. Pengambilannya yang mencukupi dapat menyokong pertumbuhan sel-sel kulit yang baru. Antara sumber protein adalah daging, telur, ikan, ayam dan juga sumber kekacang (9).

10. Gantian produk tenusu berasaskan tumbuhan

Jerawat sering dikaitkan dengan pengambilan produk tenusu. Sekiranya anda mendapati bahawa masalah jerawat anda berkait dengan sumber tenusu, anda bolehlah bertukar kepada gantian yang berasaskan tumbuhan seperti susu badam, susu soya dan lain-lain (9).

Tips Pemakanan yang lain

Jerawat: Punca, Simptom dan Rawatan – The DiagnosaAcne: Signs and symptoms. American Academy of Dermatology. (n.d.). Christiansen, S. (n.d.). Does drinking water help acne? Verywell Health. Robyn N Smith, Neil J Mann, Anna Braue, Henna Mäkeläinen, George A. Varigos, A low-glycemic-load diet improves symptoms in acne vulgaris patients: a randomized controlled trial, The American Journal of Clinical Nutrition, Volume 86, Issue 1, July 2007, Pages 107–115,Lu, P. H., & Hsu, C. H. (2016). Does supplementation with green tea extract improve acne in post-adolescent women? A randomized, double-blind, and placebo-controlled clinical trial. Complementary therapies in medicine, 25, 159–163. Rostami Mogaddam, M., Safavi Ardabili, N., Maleki, N., & Soflaee, M. (2014). Correlation between the severity and type of acne lesions with serum zinc levels in patients with acne vulgaris. BioMed research international, 2014, 474108. Rubin, M. G., Kim, K., & Logan, A. C. (2008). Acne vulgaris, mental health and omega-3 fatty acids: a report of cases. Lipids in health and disease, 7, 36.Eucerin. (2018, March 20). Nutrition: What to eat and what to avoid: Acne-prone skin. Eucerin. Kubala, J. (2019, July 24). Hormonal acne diet: What to eat to improve your acne. Healthline.


10 Makanan untuk Masalah Cirit-birit Anda

Apakah jenis makanan yang sesuai bagi mereka yang mengalami masalah cirit-birit? Artikel ini akan membincangkan beberapa jenis makanan yang sesuai.

Setiap seorang daripada kita pasti pernah mengalami masalah cirit birit bukan? Cirit birit merupakan satu masalah kesihatan di mana najis akan menjadi cair dan berlakunya kekerapan untuk membuang air besar. Keadaan ini akan menyebabkan badan kehilangan air dalam jumlah yang banyak jika tidak dirawat dengan segera.

Terdapat beberapa cirit birit seperti cirit birit akut dan cirit birit kronik (1). Masalah ini boleh berlaku di kalangan sesiapa sahaja tidak mengira dewasa atau kanak-kanak. Oleh itu, artikel ini akan membincangkan dengan lebih lanjut akan masalah cirit birit ini.

Berikut merupakan antara punca kepada masalah cirit birit.

Mempunyai penyakit yang berkaitan dengan sistem pencernaan seperti penyakit Crohn’s.Pengambilan makanan yang telah dijangkitan dengan bakteria seperti bakteria E-Coli.Pengambilan ubat-ubatan seperti antibiotik di mana pengambilan antibiotik ini akan bukan sahaja membunuh bakteria tidak baik, malah turut membunuh bakteria baik.Masalah toleransi laktosa juga dapat menyebabkan cirit-birit di mana sistem penghadaman pesakit tidak mampu untuk mencernakan laktosa lalu menyebabkan cirit birit.

Berikut merupakan antara simptom yang akan dialami oleh mereka yang mengalami masalah cirit birit.

Dehidrasi iaitu kekurangan air di dalam badanPenurunan berat badan terutamanya di kalangan kanak-kanakSakit dan kembung perutSakit pada bahagian abdomenMuntah berulang kaliPeningkatan suhu badan

Antara rawatan utama bagi masalah cirit birit adalah dengan mengambil air yang secukupnya. Hal ini kerana cirit birit akan menyebabkan badan kehilangan banyak air melalui najis dan sekiranya air ini tidak diganti dengan secukupnya akan menyebabkan dehidrasi.

Elakkan daripada mengambil minuman yang berkafein kerana ianya bersifat diuretik yang akan menyebabkan lebih banyak air dikeluarkan daripada badan.

Yogurt adalah sejenis makanan yang dihasilkan daripada fermentasi susu oleh bakteria dan ianya mempunyai pelbagai kebaikan terhadap kesihatan.

Kajian telah dijalankan untuk mengkaji kesan pemberian yogurt ke atas pesakit yang mengalami cirit birit yang disebabkan oleh pengambilan antibiotik (2). Kajian ini mendapati bahawa pemberian yogurt dapat mengurangkan kejadian cirit birit di kalangan pesakit.

Artikel Berkaitan: 10 Khasiat Yogurt kepada kesihatan

Minuman kultur bukanlah suatu perkara baru di negara ini malah sudah terdapat pelbagai jenis minuman kultur yang boleh didapati di pasaran. Antara kebaikan minuman kultur ini adalah mengandungi probiotik, iaitu sejenis bakteria baik yang dapat menjaga keseimbangan di dalam sistem pencernaan.

Air kelapa merupakan antara salah satu rawatan tradisional yang digunakan untuk merawat masalah cirit birit. Hal ini kerana air kelapa mengandungi kandungan elektrolit yang tinggi untuk menggantikan elektrolit yang hilang dari badan (3).

Namun begitu, pengambilan air kelapa tidak digalakkan bagi masalah cirit birit kronik kerana kandungan kaliumnya yang tinggi turut dapat menyebabkan cirit birit pada sesetengah individu.

Artikel Berkaitan: 10 Khasiat Air Kelapa Kepada Kesihatan

Selain air kelapa, minuman elektrolit juga merupakan antara minuman yang diambil bagi mereka yang mengalami cirit birit (4). Hal ini kerana minuman elektrolit mengandungi kandungan elektrolit seperti natrium, kalium dan lain-lain dan kandungannya berbeza mengikut jenama tertentu.

Elektrolit yang terdapat di dalamnya dapat membantu untuk menggantikan elektrolit yang hilang semasa cirit birit.

Makanan bland atau nama mudahnya makanan yang rendah serat merupakan antara jenis makanan yang boleh diambil bagi mereka yang mengalami cirit birit. Mereka perlulah mengelakkan diri daripada mengambil makanan yang pedas dan kompleks yang berpotensi untuk menjadikan cirit birit menjadi lebih teruk. Antara contoh makanan bland adalah bubur nasi, kentang rebus dan roti putih (5).

Apa itu diet BRAT? BRAT adalah singkatan akronim bagi pisang (banana), nasi (rice), sos epal (applesauce) dan roti bakar (toast). Seperti makanan bland, diet BRAT adalah pengambilan makanan yang rendah serat dan dapat membantu mengurangkan simptom semasa cirit birit. Namun begitu, diet ini tidak boleh diamalkan di dalam tempoh masa yang lama kerana kekurangan sumber serat, protein dan lemak.

8. Sayur-sayuran yang dimasak

Digalakkan bagi mereka yang mengalami cirit birit untuk mengambil sayur-sayuran yang sudah dimasak dan dibuang kulitnya (sekiranya ada). Hal ini kerana untuk mengurangkan beban sistem pencernaan. Pemilihan sayur yang tidak berangin juga digalakkan untuk mengelakkan ketidakselesaan perut.

Pengambilan ais pop merupakan salah satu alternatif lain yang boleh dilakukan untuk meningkatkan pengambilan air. Anda boleh membekukan jus buah ataupun air kosong bersama hirisan buah untuk menambahkan rasa.

10. Makanan rendah lemak

Pemilihan makanan yang rendah lemak juga penting bagi mereka yang mengalami cirit birit. Hal ini kerana lemak yang tidak diserap dengan baik turut akan menyebabkan cirit birit. Antara contoh makanan yang rendah lemak adalah ikan, isi ayam tanpa kulit dan protein sumber tumbuhan seperti taufu.

Konklusinya terdapat pelbagai jenis makanan dan minuman yang boleh diambil oleh pesakit cirit birit. Namun rawatan utama yang perlu didahulukan adalah mendapatkan rawatan dengan pegawai perubatan anda dengan segera untuk mengelakkan sebarang komplikasi yang tidak diingini.

Tips Pemakanan yang lain

Cirit-Birit: Punca, Simptom dan Rawatan – The DiagnosaBeniwal, R.S., Arena, V.C., Thomas, L. et al. A Randomized Trial of Yogurt for Prevention of Antibiotic-Associated Diarrhea. Dig Dis Sci 48, 2077–2082 (2003).Streit, L. (2021). Coconut water and diarrhea: A cause or cure? Healthline. Meixner, M. (2018). Electrolyte water: Benefits and myths. Healthline. Johnson, J. (2018). What to eat when you have diarrhea: A guide. Medical News Today.